C. Day Lewis - Nabarra\nThe Nabarra, edo hileta bikingoa\nMatxitxako eta Termopilasen artean\nJesus A. Etxezarraga\nMundu zabalean, Londresen zein hemen, pausu laburreko kontakizun samurra, herren eta belu ibili arren luze heltzen denez, euskal gaietaz zeharka arduratuta zebilen Cecile Rice's —dagoenekoz— adiskideak guganaino jo zuen, galdezka ea zer gehiago ote genekien guk Freeman Dysonen Bombs and Poetry saiakeran aipatzen den The Nabarra poema luze eta harrigarriaren gai eta pertsonaiei buruz. Luigik eta biok, zurtz eginda begiratu genion elkarri, ez Matxitxakoko itsas bataila ezagunaren berri nork eta arrotz batek eskatzeagatik, 36ko gerra amaitu baino lehen argitaratu zen poema hartaz, gu behintzat, hain barautan egoteagatik baino.\nBerehala, gerra galdu zuen euskal gudalostearen borroka heroikoaren eredu gogoangarritzat jotzen den itsas bataila haren zehaztasun jakinak bidali genizkion. 1937ko martxoaren bostean, Matxitxako aurrean, Canarias gurutzontzi faxistak, eta Agirreren Gobernuak armaturiko Nabarra bakailao-ontziak izan zuten lehia desorekatu bezain heroikoa. Hark, esker ordainean, C. Day Lewis (1904-1972) poetaren The Complete Poems bilduma bidali zigun. Hantxe, 1938. urtean atera zuen Overtures to Death (Heriotzarako Oberturak) liburuko The Nabarra poema. Idazleak, poeman bertan, oin-ohar baten bidez, testuak G.L. Steeren The Tree of Gernica liburuan kontatzen den gertakarien bertsioa jarraitu duela aitortzen du. The Nabarra poema narratiboa eta Steeren XI. kapitulua parez pare irakur daitezke. Batak bestea estu-estuan segitzen baitu. Are gehiago, poemaren testuaren oinarrizko irudi poetikoak harenak dira. Bereziki, Steerek kapitulu horren amaieran egiten dituen hausnarketa eta aipamenak, poema abiapuntutzat jarri zituen C. Day Lewisek: Galdames itsasontziarekin batera galdu zen diru xehearena, eta Walshingham's historiagile ingelesak 1350. urteko Winchelseako itsas batailan euskaldunek iragarri zuten portaeragatik idatzi zuen ahapaldia: «Bihotz zailduak izanik, heriotza nahiago izan zuten, errenditu baino».\nMunduan zehar, euskal oihartzunez, askatasun grinaren iruditzat zabaldu diren Picassoren Gernika, haren itzalpe ezagunean Paul Eluardek argitaratu zuen La Victoire de Guernica (Cours naturel, 1938), edo-eta, C. Day Lewis bera baino mende eta kasik laurden lehenago, monarkia britainiarraren Poeta Laudatua izan zen William Wordsworthen The Oak of Guernica poema gogora datozkigu gura ez dela. Baina oraintsu berriro errebindikatu egin duten G.L. Steerek, eta haren The Tree of Gernica: A field study of modern war lanak, nahi gabe ere, Espainiako Gerra Zibila medio, George Orwellen Homage to Cataloniara garamatza. Steerek eta Orwellek, bakoitzak bere aldetik, gerlaren testigantza arras ezberdina utzi zuten. Euskaldunen eklipse tamalgarriarena Steerek, eta faxismoaren aurkako utopia baten erabateko beheititzearena Orwellek.\nLehen eta Bigarren Mundu Guden artean, XX. mendeko hirugarren hamarkadan, eta Oxfordeko unibertsitatearen ingurumarian, ezkerraren eta marxismoaren eskutik, poetika politiko berri bat bultzatzen saiatu zen hainbat intelektual gazte. Horien artean zen Louis MacNeice, Stephen Spender. W. H. Auden. eta gure Cecil Day Lewisek osatzen zuten taldea. Euren izen hasierez baliatuz, adar joka, eskumatarrek MacSpaunday legez bataiatu zuten taldea. Lehentasunaren aitorpen eginaz. Audenen taldea legez ere ezagutu zen, berak gidatzen baitzuen poeta ezkertiarren talde hori. John Whiteheadek aztertu zuen beren poemagintza A Commentary on the Poetry of W.H. Auden, C. Day Lewis, Louis Macneice, and Stephen Spender argitalpenean (1992). Poeta izan ez arren, Audenen taldekoen artean joten dute zenbaitzuek Christopher Isherwood nobelagilea ere.\n1936. urtean Left Review aldizkariak, Espainiako gerra Zibila hasi berria zelarik, inkesta bat egin zuen idazleen artean, eta asko eta asko, kausa errepublikarraren alde agertu ziren, bai politika aldetik, eta baita idazle zeregin aldetik ere. Han idatzi zuen Cecil Day Lewisek: «Idazle legez, eta Partidu Komunistako kide legez, faxismoaren aurkako borrokan laguntzeko beharturik nago». Beste idazle batzuk, Cyril Connolly edo George Orwell esate baterako, aldeko agertu arren, mesfidantza eta erretserbaz azaldu ziren orduan korritzen zuen erretorikaren aurrean. Jakina denez, Ernst Hemingway, John Dos Passos, Andre Malraux, Cyril Connolly, George Orwell, G.L. Steer, eta W H. Auden bera ere, egotaldi eta zeregin ezberdinetan, gerran izan ziren alde errepublikanoan, eta stalinismoaren eragin bortitzaren desilusiopean itzuli ziren gehienak. Bonoka edo propaganda lanetan Espainiaratu ziren beste idazle batzuk han hil ziren: Ralph Fox, Christopher Caudwell, John Cornford eta Julian Bell, esate baterako. Boluntarioen gogo hau Overtures to Death liburuan, justu «The Nabarra»ren aurrean kokatu zuen «The Volunteer» poeman bildu zuen Day Lewisek. Termopilaseko espartarren hilobien gain idatzi zuten «Bidazti, esaiezue lazedemoniarrei... « haren antzera «Ingalaterran, galdetuko balute, esaiezue / zerk ekarri gintuen gerla hauetara...» hasten den poema:\nGrave manifold of stars —\nGlory; revenge or pay:\nCould see no other way:\nMan's flickering truth alight:\nShine to us, memoried and real,\nIngalaterran, galdetuko balute, esaiezue\nzerk ekarri gintuen gerla hauetara,\nizar anizkun gauaren hilobi azpiko\nlautada honetara —\nEz zen iruzurra edo ergelkeria izan,\nEzta loria, mendekua edo diru-saria ere:\nGure begi zabalek beste biderik\nikusten ez zutelako etorri ginen.\nIzan ere, beste biderik ez zen\ngizonaren egia dardartia iraungi ez zedin:\nGure ibilbideko sunk gutxiago iraun zuen,\nbaina argi biziagoz, izar hauek lekuko.\nAlferrikaldu olibondoez haraindi,\nezin urrunago, goraturiko esku bat,\nbertatik ari zaigu deika geurea izan zen\naberria, berton berreskura dezagun.\nIzarniatu zaitezke guretzat, oroiturik bezain egiazko,\nbelaze ur-berde zetazkoak:\nEtxeko errekak, freska ezazue gure bidea\nzuen eraginpean hona abiatzen direnen gogoan.\nHemen, paraje ihartu, arrotz honetan\nIngalaterra askearen alde ari gara borrokan,\narbasoek harentzat irabazi on guztia,\nnoizbait ikustea espero zuten lurra.\n(L. Anselmiren itzulpena)\nOraintsu, 2003ko azaroan, MI5, Britainia Handiko defentsarako informazio zerbitzu agentziaren dokumentu batzuk desklasifikatu direnean, britainiarrek harriturik jakin dute euren Poeta Laudatu bat, C. Day Lewis, hurbiletik espiatu zutela Bigarren Mundu Guda aurretxoan. Dirudienez, 1933. urtean arduratu zen lehen aldiz MI5 Day Lewisen aktibitateei buruz, gerraren aurkako manifestu bat izenpetu zuela erreparatzean. Susmagarrien zerrenda beltz horren goialdean koroatu zuten C. Day Lewisen fitxa luzea zen. Informazio zerbitzuak infiltraturik zeukan Britainia Handiko Partidu Komunista diruz laguntzen omen zuen. MI5ko buru zen Vernon Kell koronelak, Gloucestershireko polizia buruaren bidez, jakin zuen idazleak normalean jaka gris bat, franelazko fraka grin oso zabalak, eta estalki iluna janzten zuela, eta oso gutxitan sonbreirua. 1934an Moskuren «babesa»rekin Writers Internationaleko britainiar sekzioak atera zuen Left Review aldizkariaren lehen alean ere idatzi zuen. 1937. urtean Daily Workeren, hogeita hamar urte geroago erregetzaren Poeta Laudatua izango zen Day Lewis-ek, George VI.aren koroatzea bankarrotan dagoen denda bateko erakusleihoaren hornidura zoroarekin konparatu zuen. Atzerriko arazoetarako inteligentzia zerbitzu sekretuak, goiburutzat Semper Occultus daraman MI6ak, kontraespioitza sekzioko Valentine Vivian maiorra Parisera bidali zuen, Stephen Spender-ekin batera, Nazioarteko Idazleen Elkarteko bileran Day Lewis zela jakitean. MI5k anotatu zuenez, C. Day Lewis, Stephen Spencer eta W.H. Auden legez, intelektual komunista bat zen, baina bera ei zen konbentzituena. Beste biak modu nahiko idealista eta literario bateau. 1945. urtean, Informazio Ministeriorako editore legez lanean zebilenean M15k jakin zuen Partidu Komunistaz ilusio gabetu egin zela. «bere joera antikulturalagatik batez ere», eta lehenago ere, beharbada, ideia iraultzaileengatik baino desberdintasun sozialen aurkako gorrotoagatik jokatuko zuela horrela.\nGiro horretan bada, C. Day Lewis —gorroto zion Cecil izena osorik idazteari— poeta britainiar marxisten artean ezkertiarrena, gorriena, ei zen. 1935etik 1938ra bitartean Partidu Komunistako partaide izan zen, eta epe hartako bere poesia, bereziki, didaktismoz eta gai sozialetako kezkaz ukitua dago. Aldi horren berotasunean idatzi zuen «The Nabarra» poema. Arestian aipatu dugun Freeman Dysonen Bombs and Poetry saiakeran irakur daitekeenez, Bigarren Mundu Guda hasi aurretik idatzia egon arren, gerra horretako lehen batailetan.,esperantzaz baina desabantaila nabarmenez, borrokatzen hasi ziren beste gudari aliatu haien espiritua oso rnodu egokian deskribatzen omen du poema honek. «The Nabarra» euskal gudari haien aldeko hileta kantua da, hots, Francoren gerraontzi baten aurka bataila galdu zuen arraste-ontzi armatu bateko eskifaiaren elegia. Freeman Dysonek gogoratu egiten du 1938. urtean ikasle zela, bere maisurik onenak, geroagoan Lorden Ganberan jarlekua lortu zuen Enric James kimika irakasleak, zelan irakurri zien eurei, mutiko hunkituei, «The Nabarra» poema ahots ozenez errezitatuz: «Huraxe izan zen beharbada ekintza militar bateko heroien ohoretan poema epiko bat irakurtzea posible izan zen azken aldia». Harrezkero, zioen, Hiroshimatik aitzina, bat-batean, heriotzaren teknologia berriek heroismo militarra ezinezko bilakatu zuten. Are gehiago, haren iritziz, Bigarren Mundu Guda Day Lewisen «The Nabarra» erostarekin hasi zen, eta John Osborne antzerkigilearen Look Back in Anger laneko Jimmy Porter protagonistaren begirada suminduarekin amaitu.\nC. Day Lewis, poeta, literatur kritiko, klasikoen itzultzaile eta irakaslea, elizgizon protestante baten semen zen. Irlandan, Ballintbuerten jaio zen, eta ama hil ondoren, Londresera etorri zen aitarekin izeko baten laguntzaz. Sei urterekin hasi ei zen poesia idazten. Oxforden ikasi zuen, eta han egin zituen MacSpaundayko poesia lagunok. Literatur produkzio oparoa utzi zuen. Ospearen ate meharrak zer diren baina, sarri, Daniel Day-Lewis aktorearen aita izateagatik ezagunagoa egin da, edo bestela, Nicholas Blake ezizenez idatzi zituen hogei nobela poliziakoren autore izateagatik. Poesiatik bizi ezinik hasi omen zen nobelak idazten. Nigel Strangeways detektibea, bere hogei nobeletatik hamaseitan protagonista dena, W.H. Auden idazle eta lankidearen figuran oinarrituta ei dago. Informazio Ministerioan editore izan zen (1941-1946). Oxfordeko poesia irakasle (1951-1956) eta Harvardeko irakasle gonbidatua (1964-1965). 1967tik 1972ra bitartean Poeta Laudatua izendatu zuen Britainia Handiko erregetzak.\nBere biografiaz eta bere pentsaera eta poetikaren eboluzioaz errebisio ezagun bat eskaini zuen Albert Gelpik: Living in Time: The Poetry- of C. Day Lewis (1998). Ordura artean, bere bizitzaz arduratzen diren lanik aipatuenak, besteak beste, hauexek ziren:\nClifford Dymentek eskaini zion C. Day Lewis goiztiarra (1955), Geoffrey Handley-Taylor eta Timothy d'Arch Smithek elkarlanean argitaratu zuten C. Day Lewis, The Poet Laureate: A Bibliography (1968), edo-eta J.N. Riddelen C. Day Lewis (1971). Aurreko hamarkadan Day Lewisek berak idatzi zuen autobiografia: The Buried Day (1960). Sean bere semeak ere idatzi zion berea: C. Day Lewis: An English Literary Life (1980).\nPoema osoen bildumari Jill Baconek, azken emazteak, idatzi zion sarreran zioenez, C. Day Lewis artisau on bat zen, bertsoetan historiak kontatzeko, hau da, poesia narratiborako dohain eta maisutasun bitxia zeukan idazlea. Haren esanetan, «The Nabarra»n, A Time To Dance lanean lehentxeago iragarri zuen kontakizunerako abilezia erakutsi zuen berriro. Abiapuntuan dagoen kontakizun hori laburbilduz. 1936ko gerra hasi eta lasterrera Euzkadiko Gobernuak bere itsas armada apala eratzeko erabakiak hartu zituen, eta besteak beste, Pasaiako PYSBE konpainiako lau bakailao-ontzi edo «bou» inkautatu zituen. Laurotarik bat, Vendaval zeritzona, Nabarra legez berrizendatu zuen, eta 50 tripulanteko eskifaiaz hornitu. 1937ko martxoaren 5ean, Gipuzkoa, Bizkaia, Nabarra eta Donostia guda-ontziek Baionatik Bilborantz zetorren Galdames merkatalontziaren eskolta lanetan zihardutenean, Canarias gurutzontziarekin topo egin zuten. Itsas bataila hasi zen, eta Gipuzkoa, sutan. Portugaleten babestu zen. Donostia, ihesean, Arcachonera erretiratu zen. Bizkaiak, maniobra arriskutsu eta ausart bat egin ondoren, Canariasek bahiturik zeukan Yorkbrook ontzia askatu zuen, eta Bermeoko portuan sartu ziren biak. Nabarra itsasontzikoek, Enrique Moreno Plaza murtziarra komandante zutelarik, nahiago izan zuten supean hondoratu, errenditu baino. Nabarra kiskalia ur azpiratu eta gero ere, bizirik geratu ziren marinelak, txalupa batean iheska, ez ziren errenditu berehala. Gurago izan zuten Canariasdik preso hartzeko asmoz zetozenei txalupatik ere esku-bonbekin aurre egitea, azkenean, ezinbestean, erreskatea onartu baino lehen. Guztira, 20 preso eta 29 hildako. Enrique Moreno komandantea itsasontziarekin hondoratu zen. Kontatzen dutenez, batailan erakutsi zuten adore eta kemenaren kontakizunak harriturik, Francok erruki hartu eta heriotzarako zigorra barkatu egin zien ezohiko indultu baten bidez.\nMatxitxakoko batailaren urtea amaitu baino lehen, 1937an bertan. Francisco Vallés Collantesek Esbozo de la gloriosa actuación de la Marina Nacional española bertso bilduma publikatu zuen Cadizen. Vallés Collantes, peritu agronomo eta armadako makinista erretiratua, liburuaren kredituetan Canarias gurutzontziko boluntario legez agertzen da, eta hitzaurrean dioenez, «...liburu hau batailaren itsas frentean izan da idatzia, eta ez hain zuzen ere frente honetara kuriositate une batean hurbildu zen edonork idatzia, egunik egun, Aberriarekin guztiok dugun betebehar sakratuaren konplimenduz, bertan urtebete baino gehiago borrokatzen daraman honek baino...». Hauxe idatzi zuen «Heroi Hilezkorren Galeria» deitu zuen atarian: «Intervención de la divina Providencia fue tambien la ida del Canarias al Mar Cantabrico, en el cual nuestro Crucero acabó en cuatro días con la flotilla Euzcadi y con las esperanzas del tenebroso Aguirre». Vallés Collantesek bere bost semeei eskainitako hitz-atzean, Gurutzada Sainduaren oren goren hartan, zeregin eta erosotasun guztiak bertan behera utziz, bere ikasleekin batera boluntario zelan enrolatu zen azaltzen die. Amaieran, «boluntario baten egunkari» legez berehala argitaratzeko zeukan Páginas de gloria de la Marina Nacional Española liburuaren aurrerapen bat eskaintzen du. Atal horretan, bere buruaz hirugarren pertsonaz hitz eginaz, Canariaseko lehen tripulazioa osatzeko, irakasle eta makinista erretiratu bat zortzi ikaslerekin zelan ontziratu zen aipatzen du. Liburuko «Paso a la Nueva España» konposizioan ere idatzia utzi zuen: «Marinos de la mercante, / Ingenieros, Abogados. / Maquinistas retirados, / y estudiantes a granel, /...». Harrezkero, Canariaseko makinetan jarraitzen dutela zioen. «arriskurik handienetako tokietan Aberria zuzenean zerbitzatu ahal izateagatik gozatsu». Azalpen beharbada zehatzegi honen bidez, hauxe azpimarratu nahi zuen, bertso betegarriak aparte, Canarias ontzi bordoan zegoen Vallés Collantesek Matxitxako batailaz egin zuen deskripzioak, donbaisten, lekukoaren balioa duela.\nVallésen bertso txortak Kantauri itsasoan gerra hartan eman ziren zenbait bataila eta ontzi bahiketen berri ere ematen du. Matxitxako bataila, euskal etsaien itsasontzien izenik aipatu gabe («sólidos bacaladeros» dio), XXI. eta XXII. konposizioetan laburbiltzen du. Lehenak, «El «Canarias» derrota en el Cantábrico a la pomposa flotilla «Euzcadi», que desaparece por completo. Sus hombres son hechos prisioneros, y conducidos al puerto de Pasaje» titulua du, eta bigarrenak, Apresamiento de dos buques transportes por el Crucero «Canarias », y conducción de los mismos al puerto de Pasajes. Agirre lehendakariaz obsesioa duen egileak («el tenebroso Aguirre», «el Aguirre traidor», «Aguirre el mariscal «Napoleonchu y sus hombres», «Aguirre (y) el gobierno vasco-ruso»...) kontakizun oso eskematikoa egiten du: Canariasen balentria, euskaldunak bakarrik abandonatu zituzten Císcar eta Díez errepublikar destruktoreen koldarkeria eta, Nabarra izendatu gabe, Agirreren itsas gudarien adorea:\n«Yo, que por ser espanol\ntengo que ser tu enemigo,\ndigo que he sido testigo\nde que tuviste valor».\n«Terminada la lucha dura,\nel Canarias caballeroso\nva a recoger presuroso\na los valientes vencidos,\nque a bordo son atendidos\ncon esmero y premura.\nY asi termino la flota\nque de Euscadi se llamo,\na la que sin saña infringió\nel Canarias la derrota.\nMayor sería nuestra alegria\nsi el valor que estos denotan\nlos hubiesen tenido a porfía\nlos dos fiuertes destructores\nque huyeron a 'bastidores'\ncon cara de dura roca».\nVallések, beste bertso batzuetan, Canarias gurutzontziak Mexikotik Bilboraino gerrarako materialez kargaturik heldu nahi zuen Mar Cantábrico moto-ontzi gorria harrapatu zueneko zehaztasunak kantatzen ditu, edo espainiar ejerzito loriosak, «gure flotako ontzien laguntzaz», zelan birkonkistatu zuen Bilbo Espainiarentzat: «Viene un Aguirre cualquiera / a querer echar por tierra / la unión del pueblo español!...».\nBetarra izengoitiz, Bizkaya bouko komandante izan zen Alejo Bilbaok, 1941ean, Burgoseko kartzelan preso zegoelarik, bataila haren testigantza pertsonala bildu zuen buruz eta bat ere laguntza dokumentalik gabe: Apuntes de la Guerra en el Mar Cantábrico. Konfirmatu egiten du funtsean Steeren bertsioa. Besteak beste, Donostia ontzian ihes egiteko aukera izanik, nahiago izan zutela behin-behineko laguntza jaso, eta itsas konbatean jarraitzeko beren ontzira itzuli. Ez du biltzen ordea, Nabarra hondoratu ostean salbamenduko txalupan zihoazelarik Canariaskoen kontra izan ei zuten azken borroka. Betarra komandantearen kontakizuna biltzen duen liburuxka hori Sabino Arana Fundazioak publikatu du, eta osagarri legez eransten den orri solte batean, Juan Pardo San Gilek, Euzkadiko Gudontzidia. La Marina de la Guerra Auxiliar de Euskadi (1936-39) liburuaren egileak dioenez, Canarias gurutzontziko komandante zenak, Salvador Moreno Fernandezek, euskal itsas gudari haiek exekuziotik libratzeko gestioak burutu ei zituen. Beranduago ere, Marinako Ministro zelarik, Matxitxakoko batailako euskal presoak kartzelatik ateratzeko gestioak egin omen zituen, eta hauek —Bizkayako Alejo Bilbao komandanteak eta Angel Bayo ofizial ohiak— Begoñako Ama Birjinaren domina bat oparitu zioten esker onez: A Salvador Moreno, Almirante Caballero del Mar, de A.B.-A.B.\nC. Day Lewisek, Kavafisen Termopilas poema epikoagoaren zapore eta oihartzun bazterrezina itzulitara jarriaz, «jende arrunt hark ez zion mitoaren distirarik eskatzen» idazten du, baina Jerjes boteretsuaren ejertzito alialtsuari aurre-eginaz, heriotzaren patua duintasunez eta ohorez onartu zuten Espartako hoplita haien antzera, euskaldun hilkorrek ere «guduan sartu ziren galduko zutela aurreikusirik eta galdu egin zuten». Efialtesen traizioa erdeinatu gabe, hoplitek ere bazekiten azkenean pertsiarrek gainditu egingo zituztela. Jakina, berrogeita hamar marinelen komandantea, Enrique Moreno, ez zen agian Espartako gudaririk onenak —hirurehun Igualak— agintzen zituen Leonidas Lehena, Espartako erregea, baina ontziarekin hondoratu zen. Herodotok kontatzen du bere Historian, hil aurretik, besterik ezean, hoplitak sastakaiz eta esku hutsez defenditu zirela, eta Termopilaseko haizpitarte hartan lurperatu zituztela espartarrak inskripzio honekin: «Bidazti, esaiezue lazedemoniarrei beren aginduak betetzeagatik gautzala hemen». Nabarrako marinelek, gehiago ezinean, azken esku-bonbekin borrokatu zuten salbamenduko txalupan ere, eta haien ohoretan, G.L. Steerek Washingham's historiagilearen hitzak gogoratu zituen epitafio gisara: «Bihotz zailduak izanik, heriotza nahiago izan zuten, errenditu baino».\nMendez mende, Termopilaseko ekintza heroiko hura historia osoko eredugarrienetarikotzat jotzen ohi denez, Nabarra itsasontziaren portaera heroikoaren historia bat, gerra zibileko ekintzarik ausartena izan zen Steeren ustez, eta harritu egiten zen bere denboran gertakari miresgarri hau ez zuelako beste inork merezi bezala kontatu. Day Lewisek irakurri zionez, gerrara ohituta ez zeuden euskal arrantzale haien sendotasuna ez da sekula ahaztuko. Sutan, «bikingo baten duintasuneko ehorzketa batean» hondoratu zen ozeanoan Nabarra, eta mendeetan zehar Kantauri itsasoak bere hondoko hondarrean amultsuki bereganatu dituen beste pecium mutu askoren ondoan etzan zen. Baina poetak zioenez, »...eta haren argiak dirdira dagi oraindik ere denbora garrenean, erraustutako izar bat legez, / Nabarraren bihotzeko sua / itsasoaren golkoan amatatu baino askozaz geroago».\nC. Day Lewis-ek, lurraren altzoa bere maisu eta gidari izan zen Thomas Hardy poetaren bihotza hilobiratu zuten ehortz-lekuaren ondoan bilatu zuen, eta hilarrirako hitz hauek aukeratu zituen:\nTo whore there belong\nJoan ote naiz luzerako?\nBetiko eta egun bat gehiago\nLeku horretara egokitu denari\nHarriari eskatu esateko.\nEskatu nire kantua.\nEskatu bere poema.


IRAES21 ikasleak: GERNIKA-LUMOko ALLENDE SALAZAR AURKEZPENA\nKaixo hemen gaude aurten ere Gernika-Lumoko Allende Salazar ikastetxeko IRAES-eko ikasleak:\nUNAX ARRIEN, ASIER MORAN, OIER ARESKURRINAGA, PAULA FULGENCIO, eta UNAX MUNIOZGUREN.\nBeste eko-ordezkarien laguntzarekin ekintza guztiak egiten saiatuko gara.\nAurten gure eskolan beste ekintzen artean ura eta energia gaiak landuko ditugu. Uraren partzuergokoekin hizketan gaude uraren eguna ospatzeko. Lehen hezkuntza osoa parte hartzen ari gara lan batzuk egiten.\nAurreko ikasturtean hasi ginen gure eskolako kontsumoak apuntatzen. Aurten udaletxekoekin batera proiektu berri batean sartu gara (EURONET 50X50). Instalatu dizkiguten tramankulu batzuekin eta ordenagailuen bitartez eskolako kontsumoak kontrolatuko ditugu. Espero dugu energia asko aurreztea!\nBestaldetik beste ikasturteetan bezala gure betiko ekintzekin jarraituko dugu (Aste osasuntsuak antolatzen, birziklatzen, lehiaketak antolatzen, txoko berdea atontzen, eskola garbitzen, ...). Laister arte.\nEgilea: IRAES 21 ikasleak ordua: 11:10


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Muntaia- eta mantentze-lan elektriko/elektronikoak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Rubber Produktuak vulcanizing Tank - Txina Qingdao Steady Makineria\nProduktuen Aplikazioa Rubber produktu vulcanizing depositua nagusiki gomazko produktu vulcanization of sendatzeko erabiltzen da. gomazko produktuak gomazko kablea, gomazko oinetakoak, gomazko mahuka, gomazko roller, zinta itsasgarri, gomazko gerriko, gomazko ur tapoi, gomazko pilota, gomazko Hornigaia, zaharra pneumatikoen retread, irabazitako gomazko desulphurization eta SBR termoplastikoak erretxina izan daiteke; korrosioaren aurkako Deformazio impregnation tratamendua, janari eta txinatar medikuntza tradizionala kentzeko (hil) bakteriak, yarn, tentea, soc ...\nFOB Prezioa: US $ 7000-40000\nRubber produktu vulcanizing depositua nagusiki gomazko produktu vulcanization of sendatzeko erabiltzen da. gomazko produktuak gomazko kablea, gomazko oinetakoak, gomazko mahuka, gomazko roller, zinta itsasgarri, gomazko gerriko, gomazko ur tapoi, gomazko pilota, gomazko Hornigaia, zaharra pneumatikoen retread, irabazitako gomazko desulphurization eta SBR termoplastikoak erretxina izan daiteke; korrosioaren aurkako Deformazio impregnation tratamendua, janari eta txinatar medikuntza tradizionala kentzeko (hil) bakteriak, yarn, tentea, galtzerdi bero estereotipoak, sakrifizio angelu eta hezur presio handiko aldaketa, koipea, hainbat lumak hidrolisi, aluminio produktuen oxidazio. Era berean, karbono materialak, amiantoa marruskadura material, igeltsua eta bere produktuak, eta beste material autoclave, sukaldaritza, dipping, lehortzeko erabiltzen da. diseinu gomazko hodi vulcanizing tangaren kontzeptuaren bigarren zatia. 1, gomazko vulcanizer giza izaera! (Nonahi adimen, jende bideratutako diseinu islatuz) 2, segurtasun! (Jarraiki: GB150-2011 "presio ontzi fabrikazio-estandar", ISO9001: 2008 kalitate ziurtagiria sistema, HACCP elikagaien segurtasun ziurtagiria diseinua, fabrikazioa) 3, gomazko vulcanizer fidagarria da! (Munduan ezaguna marka zatiak hautatzea,) 4, gomazko vulcanizer energia aurreztea da! (Tenperatura galtzea, elektrizitatea, aire konprimitua, ordua lau arrazoizko kontsumoa, optimizatu) 5, Rubber vulcanizer eder itxura, eleberria, trinkoa, erraza da! hirugarrena gomazko hodi vulcanizing depositua diseinua, eta "edukiera araudia" arabera zorrotzak Produktuak fabrikazio oinarria eta GB150-98 partea, GB151-98 nazional estandarra fabrikazio onarpena, bermerik informazioa eta dokumentazio tekniko osotasuna.\nGomazko hodi vulcanizing depositua parametroak teknikoa.\nsendatzeko depositua diametroa / hodi luzera / gaitasun osoa 1500 mm / 3000mm / 5.3m3\nDesign presio 1.0Mpa\ngehienezko lan-presioa 0.8Mpa da\ngehienezko eragilearen 180 ℃ tenperatura\nGuztira instalatutako boterearen inguruko 64KW\nPower hornidura tentsio 380V\nPot body Q345 material\nHarresia depositua body 12mm lodiera\nBolumen 4200 * 1700 * 2000\ntona 3 pisua\n6 artikulua sendatzeko depositua instalazio laguntzaileak (erabiltzaile-sozietateak)\nAir konpresorea exhalation: 0.6m3 / min\n7 artikulua: vulcanization depositua ezaugarriak\nkontrol automatikoa elektriko ◆ ,\n◆ elektronikoa, mekanikoa bikoitza baino gehiago tentsio babesa.\n◆ mekanikoa segurtasuna katean.\n◆ elektronikoak tenperatura desbideratzea zuzenketa.\n◆ gorako tenperatura elektronikoak babes automatikoa.\n◆ tenperatura anomalia alarma.\n◆ kontaktu elektrikoak presio kontrol\n◆ automatikoak lurrun mailua isilgailua.\n◆ pot (bero banaketa) puntuen arteko tenperatura-diferentzia ± 0,5 ℃.\n◆ Intelligent tenperatura kontrolatzeko, tenperatura kontrolatzeko zehaztasun ± 0,5 ℃ barruan.\nRubber produktuak, hala nola, kautxua, vulcanization, irabazitako gomazko desulfurization, SBR termoplastikoak plastikozko bezala; banbu carbonization koipegabetzailea, goma, goma, goma, goma, Wood sua, sits, korrosioaren aurkako Deformazio impregnation, janari eta jabetza Txinako medikuntza off (hil) bakterioa.\nAurreko: Altzairu Steel Food Industrial Sukaldaritza Pot\nHurrengoa: Zura Zura korrosioaren tratamendua Tank\nautoclave makina gomazko Sendatzeko ganbera\ngomazko autoclave vulcanizer\ngomazko Sendatzeko autoclave\ngomazko Sendatzeko ahal\ngomazko mangera Sendatzeko ontzi\ngomazko vulcanization autoclave\ngomazko vulcanizing ahal


Tripadvisor plataformari kritika, munduko sailkapen gorenetik | Tripadvisor plataformari kritika, munduko sailkapen gorenetik – iparraldekohitza\nHaren erranetan, aspalditik ez zen Tripadvisor webgunera sartu bezeroek bere jatetxeaz zer nota eta ohar uzten duten irakurtzera. Donibane Lohizuneko itsasbazterrean da Le Brouillarta jatetxea, eta, aurten, hark ukan du sukaldarien sari gorena, Michelin gidak lehen izarra eman baitio. Urriaren 22an, berriz, bezeroen iritziak biltzen dituen Tripadvisor plataformaren sailkapen gorenean agertu zen haren jatetxea: munduko jatetxerik hoberenen artean zazpigarren lekuan.\nSegidan erlatibizatu nahi du sailkapen hori Guillaume Rogetek. Besteak beste, Martin Berasategi sukaldeburu gipuzkoar ezagunaren gainetik agertu baita: “Neurriz kanpokoa da. Guk kozinatzen dugu, ez besterik. Ez gara munduko onenak, hori segur”. Errespetuz mintzo da beti bere jatetxeari nota eta ohar baikorrak eman dizkioten pertsonekiko, baina “anti-tripadvisorra” dela dio. Ez zioten hauturik eman, ez baitzaie jatetxeei galdetzen plataforman sartu ala ez; baina hala izan balitz, ziurtatzen du ez lukeela barnean izan nahiko.\nAlde bakarreko oharrak\nGarai honetako joerarekin bat egiten du, haren ustez, bezeroen kritiken bozgorailu izan nahi duen plataformak: “Jendeei adierazteko ahala ematea garaiko zerbait da. Geroz eta gehiago adierazten gara, geroz eta gutxiago gauzak parez pare erranez; hori da gizarte berria”. Dolu du sistema horrek ez duela elkarrizketarako biderik irekitzen, lehenago ohikoa zen bezala.\nHaren erranetan, beti izan da kritikoa Tripadvisorrekin, baina sailkapenaren gorenetik “sinesgarriago” zaio kritika plazaratzea. Bere jatetxean proposatzen duen sukaldaritza ez baita, beste batzuentzat bezala, ohar ezkorrek erasana: frantsesezko bertsioan mila oharrez goiti ditu plataforman, 4,5 nota (bosten gain) eta ohar arras ezkorrak lau baizik ez dira. Hala dio horietako batek: “Ez du Michelin izar bat merezi, platerak gustua badu, baina zerbitzua luzeegia da, eta arretarik ez zaigu batere egin”. Gisa horretako ohar baten ondotik, sukaldeburuak nahi lioke “bezeroari galdetu zer den zehazki gaizki joan dena, usu ez baita garatua; ez dakigu zer plater jan duen, adibidez”. Barkamena eskatzeko edo itzultzera gomitatzeko parada ukan nahiko luke, adibidez.\nGainera Internet, plaza publikoa dela oroitarazten du Rogetek: “Plaza publikoan kalitua izatea, denek ikustea… ez da goxoa!”. Gehienak baikorrak izanagatik, “ohar guztietarik 50 txarrak dituzu begiratuko”, ziurtatzen du. Urriaz geroztik erreserbak egiteko sistema berri bat plantan ezarri du, Internet bidez, eta, horri esker, jatetxeko bezeroei beren iritzia posta elektronikoz eskatzen die ondotik. Kontent da ihardukitzeekin: “Hor, zinezko harreman zuzena dut bezeroarekin, eskertzeko edo barkamena eskatzeko zerbait gaizki joan bada”.\nPlataformaren “oinarrizko ideia ez da txarra”, azpimarratu du Le Brouillartako jabeak, nahiz eta Internet gabeko elkarrizketak hobesten dituen: “Lehen, ostatuan gauzak erraten zenituen, eta trago batekin bukatzen zen. Jatetxean berean problema bat bazelarik, erraten zen, eta ahal bezala konpontzen zen. Eta kito!”.\nArgi da Guillaume Roget bezeroen iritzi hartzaile dela, elkarrizketa baldintza gisa ezarririk. Baina Tripadvisorren kasuan seriostasun hein bat eskas da, haren ustez. Roget bezala, anitz dira plataformaren zorroztasuna kritikatu dutenak, frogatzeraino: Oobah Butler kazetariak gezurrezko jatetxe bat sartu zuen plataforman, lagunei laudoriozko oharrak idaztea eskatu, eta Londresko jatetxe hoberena izatea kausitu zuen sekula platerik zerbitzatu ez zen gune asmatuak.\nDonibane Lohizuneko sukaldariak ez du ulertzen, gaur egun telefono batean diren tresnak kontuan harturik, sistema ez izatea zorrotzagoa: “Bost minutuz egiaztatzen ahal duzu zinez jatetxera joan dela, nota eskaneatzea galdetuz. Hortik aitzina, ehuneko ehun ziur zara bezeroak zure jatetxean jan duela”, dio. Ez badu ere “psikosian erori nahi”, kasu batzuetan dudatu du ohar egilea ofizioko beste norbait ez ote zen, berari kalte egin nahiak motibatua.\nModerazioa ere salatzen du, behin eta berriz komentarioetan “kalitu” izan dutela oroitaraziz. Batzuetan, dionaz, mugak gaindituz: “Gertatu zait zerbitzari bat edo bi zuzenean erasotuak izatea, beren tatuajeak zirela edo… Hori ez!”, kritikatzen du. Alta, lagunek erraten diote bere kasuan “ohar baikor gehiago direla txarrak baino”, baina berretsi du hautua ukanez gero ez litzatekeela bere jatetxea Tripadvisor barnean izanen.\nBestelako sailkapenetan ere ontsa kokatua denez, konparazioetan sartzen da Le Brouillartako sukaldaria: Michelin gidan sartzen zaituzte beren kalitate irizpideak betetzen badituzu, bestela ez. Beren gidan ez da orri bat erraten duena Donibane Lohizunen nora ez joan edo jatetxeak kalitzen dituen orririk”.\nKritikak, dudak uxatzeko\nZerbitzatzen dituen plateren arrakasta badaki non den Rogetek: lana. Lana, eta lekuko kalitatezko mozkinen erabilpenaz komunikatzea: Pirinioetako axuria, Barkoxeko gibelki gizena… “Jatetxea betetzen nuen izarra ukan aitzin edo sailkapenean izan aitzin. Ontsa lan egin ondotik ditut horiek ukan. Bezeroak ez dituzu horiekin irabazten”, ziurtatzen du.\nBaina kritikari gastronomikoak eta bezeroen oharrak ezinbesteko bidelagunak zaizkio halere, duda “oinarri” duen ofizioan. Sorkuntza baitu sukaldean abiapuntua, dioenez dudatzen du plater bakoitza “jendeen gustukoa izanen denetz, sinpleegia denetz, konplikatuegia denetz…”. Erantzun batzuk kritikari gastronomikoek ekartzen dizkiote —kazetari ala inspektoreak izan—: “Alain Ducassek otarrainxka zopa egiten duelarik, mingostasuna ekartzen duen karkasaren parte berezi bat kentzen du aizturrekin; hiru oren behar ditu horretarako. Guk ez dugu egiten, ez dugulako aski denbora edo aski langile egiteko. Bi saltsak bereiziko dituena ez da ohiko bezeroa izanen”.\nBezeroen iritzietan besterik biltzen du, kritikari gastronomikoen begiradak ez duen zerbait ekartzen baitio: “Michelineko kritikari bat jarriko da, eta epaituko du zure sorkuntza, kalitate eta prezioaren arteko oreka, ontsa errea denez… Baina izugarri ontsa egina den plater bat epai dezake, ez dena hamar bezero arruntetatik zortziren gustukoa ere izanen”.\nKonparazioetan pusaturik, plater baten kalitate teknikoaz gain Michelineko kritikoak emozioa ere notatzen du, eta Guillaume Rogetentzat argi da horrek duela diferentzia egiten, gidan agertu edo izar bat ere ukaitearen artean: “Bezero batek ez du bortxaz emozio hori ukanen”, gehitzen du. Sorkuntzarako ezinbestekoa zaion duda “kultibatzen” badu ere, profesionalen ikuspegiak “zorroztasun apur bat ematen du gauzak bururaino eraman nahi dituzularik. Ez du ehunka bezeroren iritziek duten pisu bera gure buruan”.


Finantziazioa lortzeko urrezko arauak | Consumer\nFinantziazioa lortzeko urrezko arauak\nGaur egungo eta etorkizuneko kaudimena eta kredituak gure ekonomiarako dakarren esfortzu-tasa dira erakundeek berrikusten dituzten elementu nagusiak.\nIrudia: Alexandra Lee\nKrisiak eztanda egin zuenetik, gehien entzun duenak gutxien entzun duena, eta are gehiago, bere haragietan jasan duena, bankuak sarraila bota duela edo txorrota itxi duela. Egia esan, emandako hipoteka-kopuruak behera egiten du hilez hil, eta mailegatutako kapitalak ere bai. Aspaldi ezagutzen ez ziren mailetan hipoteka-kredituak emateko politikarekin jarraitzen dute banketxeek. Hain zuzen, EINek argitaratutako azken datuen arabera, aurrezki-kutxek eman zituzten hipoteka-mailegu gehien martxoan (%54,2), ondoren bankuek (%35,6) eta beste finantza-erakunde batzuek (%10,2). Kreditu bat eskatzerakoan une honetan zer den positiboki jakitea funtsezkoa da jakiteko ea gure profila bat datorren orain banketxeek eskatzen dituzten baldintzekin.\nAtalaseak aldatzen dira\n/imgs/2008/09/firma2.art.jpgKreditu bat eskuratzeko giltzak ez du zerikusirik zortearekin, ez zoriarekin, ez eta erakundearen edo bezeroaren arteko negoziazio-jardunaldi maratoniarrak egiteko prestutasunarekin ere. Edo ez, erdi tintarik ez. Betidanik baldintza berak bete behar ditu bezeroak erakundeak kreditua eman diezaion, Gregorio Izquierdo Azterlan Ekonomikoen Institutuko (IEE) Azterlan Zerbitzuko zuzendariak azaltzen duenez, baina krisiak baldintza horien atalase-aldaketa eragin du. Orain erakundeak zorrotzagoak dira.\nSeguruenik, aldaketarik adierazgarriena mailegatutako kapitalaren mugetan gertatu da. Agur %100 inguruko hipotekei, edo are higiezinaren tasazio-balioa gainditzen zutenei… Bizitza hobea izatera pasatu ziren kontzeptu horiek, eta beste garai batekoa da.\nMartxoan hipoteka bakoitzeko batez besteko zenbatekoa 142.753 eurokoa zen, aurreko urteko hilabete berekoa baino %13 txikiagoa.\nKontsumitzaileak kalkulu okerrik egin ez dezan eta erakundearen ezezkoaren aurrean sorpresa handi bat har dezan, barneratu behar du oso zaila izango dela mailegatutako kapitalak higiezinaren tasazio-balioaren %75 gainditzea. EINek argitaratutako datu berrienen arabera, martxoan eratutako hipoteka bakoitzeko batez besteko zenbatekoa 142.753 eurokoa zen, aurreko urteko hilabete berekoa baino %13,3 txikiagoa, eta 2009ko otsailean erregistratutakoa baino %4 txikiagoa.\nKaudimenduna izan ala ez, hor dago gakoa\nBerankortasuna handitu egin da, eta duela 13 urtetik lortzen ez ziren kuotetara iritsi da. Espainiako Bankuak ezagutarazi dituen azken datuen titularra da. Bankuek zalantzazko kredituak dituzte, 83.658 milioi eurokoak, apirilean ez-ordaintzeak %4,42 igo ondoren. Ondoz ondoko hogeita bigarren gorakada da, eta 1996ko azarotik berankortasun-tasarik altuena (%4,51).\nHain zuzen, une honetan Espainiako familiek eta enpresek aurreztutakoa baino gehiago zor dute: aurtengo martxoan gordailuetan aurreztutakoa baino %36,5 gehiago zor zieten bankuei, kutxei eta kreditu-kooperatibei, Espainiako Bankuaren arabera. Hala, etxeek eta enpresek bankuetan, kutxetan eta kreditu-kooperatibetan gordeta zituzten gordailuak (23.154 milioi ziren banku elektronikokoak barne) 1,13 bilioi eurokoak ziren; data horretan, berriz, 1,79 bilioi euro zor zizkieten finantza-erakundeei. Guztira, gordailuak 655.000 milioi eurotik gora dira. Zer eragin du egoera horrek banku eta kutxetan? Beldurra. Orain, erakundeei inoiz baino beldur handiagoa ematen die kredituak emateak. Horregatik, "dirua" ematen badigute, orain eta etorkizunean maileguaren ordainketari aurre egin ahal izango diogula ziurtatzen dute. Horregatik, aurreko garaiekiko aldatu den beste parametro bat eskatzailearen kaudimen maila da.\nOso ohikoa da kaudimen hitza bankuetan izan dezakegun aurrezki-kopuruarekin lotzea. Baina ez da hori bakarrik. Jakina, iraganeko aurrezkiarekin du zerikusia, baina baita egungo errentekin eta errenta egonkorrekin eta etorkizunean diru-sarrerak sortzeko gaitasunarekin ere. Hori dela eta, erakundeetako arriskuen analistak arduratzen dira "kaudimendun" titulua merezi dugun ala ez ebaluatzeaz.\nJoan hurrengo orrira: Kontratuen kalitateak ere puntuak ematen ditu »\nerakundeak esfortzu-tasa euro hipoteca-eu kreditu


Dantza tradizionala: Adierazpena eta komunikazioa (Hiru paragrafotan) — dantzan.eus\nHemen zaude: Hasiera › Komunitatea › Josu Larrinaga Zugadi › Dantza tradizionala: Adierazpena eta komunikazioa (Hiru paragrafotan)\nDantza tradizionala: Adierazpena eta komunikazioa (Hiru paragrafotan)\nDantza lotuan bi bikote, Portugal. Argazkia: Georges Dussaus\nDantza hitzezko adierazpenaren eta askotariko adierazpenenen ordezko komunikazio-sistema da. Hainbat motibazio-faktorerekin jolasten du, eta pertsonak bere buruarekin eta ingurune hurbilarekin dituen interakzioetan eragiten du. Horrela, eguneroko mugimendu erritmikoak pertsonen biorritmoetan islatzen dira. Bizi-zikloen bidezko eta Naturaren prozesuetan edo urtean zehar izandako gorabeheretan. Pertsona edo taldeen erritualetara oso lotuta dauden elementuak dira dantzak.\nSoka-dantza, EDBren 50. urteurrena, Donostia. Argazkia: Josu Larrinaga Zugadi\nNorbere buruarekin topo egiteko aukera bultzatzen dute dantzek (hazkunde pertsonal integrala, barne-komunikazio intimista eta pertsonaren ezagutza esperimentala), baita kolektibitateko beste pertsona batzuekiko harremana ere (gizarte-sorkuntza, kanpo-komunikazioa, interaktibitatea eta komunitatearen bilakaera). Esperientzia egituratu eta berregituratuak, indibidualki gorputz-adierazpenera moldatzen dira. Baita pertsonen arteko sentimenduen adierazpenera ere, diskurtsoa eta ekintza konpartitzeko aukera ematen dute komunikazio edo sozializazio-prozesu atseginen bidez. Bi alderdietan, arte adierazkorra (ideia, sentimendua eta esanahia) eta giza sorkuntza partekatua izango dira.\nTablatu flamenkoa, Kordoba. Argazkia: Josu Larrinaga Zugadi\nDantza sinbiosi neuronal, gorputz-sinbiosi eta emozionaleko prozesu batean mugitzen da, eta horrek hizkuntza ireki eta espontaneoko komunikazioa eragiten du (komunikazio arrazional, landu eta jarraibideen aurrean). Komunikazio horrek emozio-maila handiak dakartza, eta ikaskuntza-prozesuak modu informalean edo gamifikatuan modulatzea eta egonkortzea ahalbidetzen du. Eta gabezia-, premia-, zailtasun- edo eragozpen-egoeren aurrean, pertsonak edo gizarte-multzoak barneratutako emozioak, desioak eta sentimenduak adieraztea ahalbidetzen du. Funtsean hitzik gabeko komunikazioa edo komunikazio gorpuzduna da, adierazkortasun, plastikotasun, estetika edo alderdi artistiko handikoa, eta emozio-karga handiari lotuta dago. Esperientzia pertsonala, kolektiboa eta garatzen den testuinguruarekin edo ingurunearekin duen lotura bideratzen du.


GOIZARIN Martes, 1 septiembre 2015, 01:27\nHiru egunez jai giroen ibili ondoren, gurutzetarrek igande gauean agurtu zituzten sanagustinak. Auzoko festa batzordeak prestatutako egitarauak izan du arrakasta eta makina bat lagun elkartu da hiru egunetan zehar Gurutzen.\nLarunbat gauean, Orratx! antzerki taldeak izan zuen arrakasta. Gurutzeko pilotalekuan eskaini zuten 'Kale Hop' ikuskizuna eta ikusleek barre algara ederrak egin zituzten saioan zehar. Txalo zaparradarekin agurtu zituzten zazpi aktoreak. Gero, kantaldia sorpresan Joxe Leon Kazabonek, Ane Badiolak eta Urko Belokik euren kantuekin borobildu zuten larunbateko egitarau oparoa.\nIgandean era guztietako ekintzak antolatu zituen festa batzordeak. Goizean, Haurtzaro dantza taldearen emanaldia eta pilota partidak izan ziren. Eguerdian, auzo bertso-bazkarian 138 lagun elkartu ziren eta arrunt gustura entzun zituzten Ander Lizarralderen, Iban Urdangarinen eta Joxe Juan Oiartzabal 'Gurdia'-ren bertsoak. Arratsaldean, poniak, zezen txikiak, basurdea... 'Gorriti show'-a hain zuzen. Gero, bokata goxo askiak dastatzeko aukera eskaini zuten ilunabarrean. Gaueko zezensuzkoarekin amaitu ziren aurtengo sanagustinak.\nEH Bildu liderará un acuerdo por «la dignidad» de Pasaia


Mintegia: euskararen gaineko diskurtsoak - Hizkuntza Politika - Euskadi.eus\nEuskararen diskurtsoak enpresetan\nEusko Jaurlaritzako Hizkuntza Politikako Sailburuordetzak lan-munduan euskararen gainean dauden diskurtso nagusiak aztertzeko jardunaldia egin du Euskaltzaindiaren Donostiako egoitzan (Tolare baserrian). Jardunaldia streaming bidez eskaini da eta ehun lagun baino gehiagok jarraitu dute hitzaldia.\n“Euskararen diskurtsoak enpresetan” izenburupean, eremu sozioekonomikoan euskara nola edo zenbateraino aldatu den aztertuko dute, kontuan izanik pertsonak, enpresen egoera eta ingurua ere aldatu egin direla. Horrekin batera, bereziki teknologia aurreratuen sektoreak euskararen gainean duen diskurtsoa ere aztergai izan da, enpresa teknologikoak traktoreak direlako sarritan lan-munduan.\nJosune Zabala Alberdi Hizkuntza Ikerketa eta Koordinaziorako zuzendariak eman dio hasiera mintegiari. Ondoren, Ana Urkiza idazle eta Eusko Ikaskuntzako lehendakariak hartu du hitza eta inspirazio hitzaldia eskaini du.\nEmunek “EuskaraGoiTek, hizkuntza-kudeaketaren gaineko diskurtsoa teknologia aurreratuko sektorean” lana aurkeztu du (PDF, 1 MB) . Abel Irizarrek azaldu du Teknologia aurreratuaren sektorea estrategikoa dela lan-munduan, trakzio-funtzioa betetzen duelako. Horren ondorioz, euskarak lan-munduan posizio hobea lortzeko, estrategikoa izan daiteke teknologia aurreratuaren sektorean ere aurrerapausoak ematea. Lan honetan sektore horretako diskurtsoak aztertu eta sailkatu dituzte, eta euskararentzat aukera eta mehatxu izan daitezkeen narratibak identifikatu dituzte.\nElhuyarreko Imanol Azkuek eta Amaia Zarrabeitiak, berriz, “Lan-munduko euskara-planen transmisioa. Motibazioa, diskurtsoa, balioak” lana aurkeztu dute (PDF, 1003 KB) . Duela hiru hamarkada lehen euskara-planak abian jarri zirenetik aldaketa ugari izan dira, eta lan honen bidez aztertu dute zertan diren gaur egun orduko ametsak, asmoak, nahiak, balioak…, edo nola arrazoitzen duten gaur egun euskara bultzatu eta indartu beharra.\nAmaieran, Karmelo Ayestak hitzaldia eman du (PDF, 1 MB) etorkizuneko gakoak azpimarratzeko.


Masarako legamia | Euskal Herria | Berria\nEuskalgintzari, herrigintzari eta naziogintzari ahal zuen dena emanda joan zen Joxemi Zumalabe, 42 urte besterik ez zituela. Hogei urte egingo ditu urtarrilaren 12an, baina haren itzalak luzea izaten segitzen du. BERRIAren 'Igandea' gehigarrian erreportajea argitaratu dute.\nJoxemi Zumalabe zena.\n2013ko urtarrilak 7 09:05\nLotan ere ez zioten uzten barruan zituen proiektuekiko sinesmenak, adrenalinak begiak biltzea eragozten zion. Behin asmoa proiektu bihurtu eta martxan jarrita hartuko zuen deskantsu pixka bat, baina hurrengora arte. Joxemi Zumalabe "proiektu kontinuo bat zen. Bere burua beti aktibo zegoen. Gauza bat aurrera ateratzen bazuen, hurrengoan pentsatzen hasten zen", Ostaizka Irastortza haren neska-lagunaren esanetan. Beti, euskalgintzara, herrigintzara eta naziogintzara emana. Euskarazko prentsan mugarrietako bat izan zena duela hogei urte hil zen, baina argiztatua utzi zuen bidea.\n1950eko urriaren 14an jaio zen, Axentxi Goenaga eta Jose Migel Zumalaberen semea. Donostia erdiguneko kale batean, Urbieta kaleko 56an bizi ziren. Gurasoak euskaltzale eta abertzale peto-petoak ziren, eta Karmele Esnal andereñoaren eskutik sartu zen ikastola klandestinoetan, 3 urterekin. Santo Tomas lizeoa sortu zuten gero, besteak beste, Jose Migel Zumalabek berak sustatuta. 1960. urtea zen.\nAita etxegilea zen lanbidez, eta amak maistra ikasketak zituen, inoiz jardun ez bazuen ere. Etxe onekoa zen. Familia giro gozoan hazi eta hezi izan zen. Bazen gurasoekin batera kuttuna zuen beste etxeko bat: Pilar Garmendia etxeko langilea. Bigarren amatzat zuen, eta Garmendiak semetzat. "Aldi hartan, bizkarroi bizimodu hartan ezagutu nuen Pilar. Hori zen bigarren ama Joxemirentzat eta bere lagunentzat. Edozein ordutan joan eta jartzen zigun jatekoa, eta aitarekin eta amarekin berdin. Dena eskuzabaltasuna", gogora ekarri du Josu Landak, Zumalaberen lagun min eta lankideak.\nKoldo Mitxelena eta Ricardo Arregi izan zituen, besteak beste, maisu. Mendi irteeratarako talde bat osatu zuten ikastola orduetatik kanpo. Irteera haietatik literatura eta antzerkirako beste mundu bat ireki zitzaion, besteak beste, Ramon Saizarbitoriaren eskutik. Berritasunen egarri zen. Arte diziplina ugari ukitu zituen: literatura, antzerkia, marrazkigintza eta musika. 17 urterekin lehen antzerki obra idatzi eta taularatu zuen lagun talde batekin: Makina. Euskarazko rock talde bat ere osatu zuten 1960. hamarkada amaieran.\n1968an Bartzelonara joan zen arkitektura ikastera, baina Euskal Herrian zuen gogoa. Urtebeterik ez zuen egin han, aitaren disgusturako. Halere, beti errespetatu zuen semearen ibilbidea. 1970eko hamarkadan etxera itzulita zegoen, ikasketak utzita eta orduko giro politikoan buru belarri. Modu oso anarkikoan bazen ere, iraultzarako egarria zuen gaztedia ernaltzen ari zen.\nTestuinguru horretan sartu zen 1971n ETAn, garai hartako beste gazte asko bezala. Erakundea banatu berri zen: ETA V eta VI. Bera VIan sartu zen. Orduko irakurgai ezkertiar eta iraultzaileak mamituak zituen, eta haietatik txostenak egin, batzarrak antolatu eta eztabaidak bultzatu ohi zituen. ETA VI sortu eta gutxira beste zatiketa bat egon zen: mayoak eta minoak. Joxemik bere burua anarko-komunistatzat zuen. Baina minoen taldea ere desegin egin zen, indefinizio horretan.\n1972an, soldaduska egin ostean Ordizian (Gipuzkoa) hasi zen lanean, Gaztañaga galdarategian, delineatzaile. Baina han ere langile borrokan murgilduta ibili zen hiru bat urtez, 1976 arte, utzi zuen arte.\nFamilia eta lagunak, bat\nDonostiara itzuli eta alokairuan bizitzen jarri zen Juanjo Landarekin eta Pello Iturainekin, heriotzeraino alboan izango zituen lagun minekin. Familia bat osatzen zuten. Ezberdinak izan arren oso, ondo konpontzen ziren eta 1980an hiruren artean etxe bat erosi zuten Donostiako Ulia auzoan. Ez zen erreza elkarbizitza, batek dena garbitu beharra ikusten zuelako eta besteak inoiz ez. Jendea ere erruz ibiltzen zen etxe hartan. Musikari eta bisitari askoren ostatu bihurtu ohi zen. Lorea Agirre kazetariak Joxemi Zumalaberen heriotzaren 10. urtemugaren harira egindako liburuan —Ipurtargiaren itzal luzea— zehaztasun osoz jasotzen ditu bere bizimoduko pasadizoak, eta han jasoa da Pello Iturainek esana: "Ordu txikitan itzuli ginen etxera Juanjo eta ni, eta etxeko atea ezin ireki, atearen kontra norbait lo zegoelako. Korridorea, sukaldea eta logela guztia jendez beteta zegoen. 45 lagun zeuden gurean lo!". Hor bukatu ziren ateak nornahiri eta noiznahi irekitzeko baimenak.\nIturainekin eta Landarekin bizi izan zen 1988ra arte, Joxemiren alaba Maddi jaio zen arte. Orduan Uliako etxea utzi eta Elkano kalean jarri zen bizitzen, Ostaizka Irastortza neska lagunarekin eta alabarekin. Desordena zen bere ezaugarrietako bat. Irastortza: "Igual goizaldeko ordubietan afaltzen ari zen". Eta gerora, haurrak izanda eta gaixoaldiak harrapatu zuenean, bilerak eta lagunak etxera biltzen zituen.\nElkano kalera joaterako, ordea, euskal prentsan ibilbide malkartsua egina zegoen. Kolaboratzen ibilia zen, eta 1979an Zeruko Argia-ra gerturatu zen. Krisi latzak jota zegoen, eta kaputxinoek utzi egin nahi zuten. Aldizkariak bazuen kazetari talde zaildu bat, eta 1980an talde hori aldizkaria bere gain hartzeko prest agertu zen. Zeruko Argia izatetik Argia izatera igaro zen. Uda ostean, ordea, Joxemari Ostolaza eta Zumalabe ez beste guztiek aldizkaria utzi egin zuten, egoeraren larriak itota. Ostolaza eta Zumalabek ordea, ez zuten hiltzen utziko eta testuinguru horretan sartu zen Josu Landa: "1978. urtean edo hasi nintzen Zeruko Argia-n kolaboratzen. Uda ostean Joxemi eta Joxemari bakarrik geratu ziren, besteak alde egin zuten. Hantxe harrapatu ninduten eta hasi ginen elkarlanean". Iñaki Uria ere sartu zuten abenturan: "Joxemi bakoitzarekin egongo zen, banaka, denbora hartu eta dena lotu xamar ikusten zuenean taldea biltzen zuen. Joxemik biltzen gintuen. Taldea koipezten zuen. Gosaldu, bazkaldu, afaldu, gaupasak... eta segi eta beti problemekin bueltaka ibiltzen ginen".\n1980ko hamarkadako lehen urteak Argia-ri nola hala eusten eman zituen talde txiki eta trinko horrek: Joxemari Ostolazak, Joxemi Zumalabek eta Josu Landak. Geroxeago Iñaki Uriak, eta geroxeago Pello Zubiria eta beste zenbait sartu ziren proiektuan. Uria: "Gu sartu ginenean hura hilda zegoen. Kanpoan lana egiten genuen itzulpenak eta euskara klaseak eta ematen, gero, diru hori Argia-ra eramateko".\nGarai oso latzak ziren, baita euskalgintzarentzat ere. Euskaltzaleak eta abertzaleak ziren zenbait sektorek ere ez zuten sinesten aldizkarian; hura hiltzen uztea zela egokiena pentsatzen zuten. Landa: "Ia jende guztia sinestuta zegoen etorkizuna prentsa elebiduna zela, baita euskararentzat ere. Euskarak prentsan bere tokia bilatu behar zuela espainolarekin batera, eta hori zela etorkizuna. Gu ez geunden konforme, eta burbuila batean gotortu ginen, eta aurrera. Kosta ala kosta, entzuten zenituen mespretxu edo komentarioei entzungor eginda".\nBizitzeko modu bat zen, era naturalean halaxe irteten zitzaien. 1982an Argieroen taldea sortu zuten. Landa: "Pixkanaka jendea gure proiektuan sartzeko konbentzitze lanetan hasi ginen". Eta Joxemiren horretarako dohaiak azpimarratu ditu: "Inork baino hobeto zekien nola goxatu jendea. Jendea limurtzen espezialista zen, egindako gauzetatik abiatuz gauza berriak egiteko estimulu positiboa sortzen".\nArgia-ko egoera onbideratzen hasi zirenean, euskarazko egunkariaren beharra aldarrikatzen hasi ziren. Uria: "Erakundeetatik eta ez genuenez babesik ikusten, momentu bat iritsi zen esan genuena: hau egin egin behar da. Eta martxan hasi ginen".\nEztabaida gogorrak izan zituzten urteetan esfortzu eta desgaste handi batekin Argia altxatzen aritu zirenek, Egunkaria egingo bazen, taldeak ireki egin behar zuelako. Euskararen mundura, euskalgintzako eta kulturako beste eragileengana ireki egin behar zutela sinestuta zegoen Zumalabe. Uria: "Gu ginen talde bat txikia, sinplea eta estigmatizatua. Eta hortik atera egin behar genuen, ireki. Horrek eztabaida sortu zuen gure artean, irekitzeak esan nahi zuelako urteetan esfortzu handiarekin eraikitakoa konpartitu egin behar zela. Gehitzea, biltzearen aldekoa zen". Landa: "Egunkaria-rena sortzen hasi zenean, eta diru laguntzak desblokeatuta eta, eztabaida ikaragarriak izaten genituen orduko erakundetako arduradunekin. Orain begiratuta pentsatzen dut ez ote geunden itsutuegi. Ohitzen zara burbuilan eta... oso garbi daukat ere, horrela egin ez bagenu, ez zela izango".\n1983ko urrian, diru laguntzen desblokeoa hasi zenean, hiru editorial segidan izan ziren Argia-n euskarazko egunkariaren aldekoak. Landa: "Ildo edo zirriborro nagusiak bere insomnio gauen ondorio ziren, beste proiektu ugari bezala".\nEzagutu zutenek baieztatzen dute bera gabe euskarazko egunkaririk ez zela izango. Egunkaria Sortzen martxan zegoen tarte horretan Martin Ugalde eta Joan Mari Torrealdai proiektura erakartzeko lanean zebilen Zumalabe, bere konbentzitzeko dohaiak azaleratuta. Landa: "Joxemiren beste ezaugarrietako bat, ez beti hain positiboa niretzat, zen insistitzearena. Ez zuen etsitzen. Garai hartako giro politikoan eta oso ohituta zegoen, eta mahaitik azkena altxatzen zenak, hark irabazten zuen eztabaida, karikatura eginda. Eta Joxemi espezialista bat zen. Ekin, ekin, ekin. Eta gaur utzi behar badugu bale, baina bihar berriro ekin, ekin, ekin". 1990erako Egunkaria martxan jartzea lortu zuten horretara dena emanda osatutako lantalde bati esker.\nHori dena egitea hilabete gutxitan izugarrizko desgastea izan zen. Landa: "Beti ezagutu dut Joxemi digestio txarrak egiten, beti Almax eta horrelakoak hartzen. Gero 1985ean edo hernia hiato bat diagnostikatu zioten. Eta gau askotan insomnioa izaten zuen, baina ez lo egiteko problemak zituelako, adrenalinagatik ez zuen lorik egiten, egiten ez zuenean. Digestio txarrak eta gau asko lo egin gabe, beti ezagutu dut horrela".\n1990eko abenduaren 6an Euskaldunon Egunkaria jaiotzen ikusi zuen. 1991ko otsailean hil ala biziko ebakuntza egin zioten. 1992an Jon bere semea jaio zen. Azaroan bigarren ebakuntza egin eta 1993ko urtarrilaren 12an hil zen, minbiziak jota, 42 urterekin. Hil aurreko hilabeteetan eguneroko bat idatzi zuen. Azken testuak hauxe idatzi zuen: "Jende gutxik izan du, neuk orain bezela, jendearen maitasunaren adierazle hain argigarriak jasotzeko aukera (...) Maitatua sentitzen naiz albo guztietatik eta neure barnean ez da kabitzen horrek sortzen didan poza. Gainezka egiten dit emozioak eta negarrez urtzen naiz. Nire bizitzaren kapitalik handiena nere inguruan sortu zaidan laguntasun oparo hau dela sentitzen dut. Oharkabean aberats sentitzen naiz".\nBat eta bat hamaika baino gehiago direla erakutsi zuen Joxemi Zumalabek, txikia handi egiten, legamiak masa bezela.\nZumalaberen gogoetak ardatz, jardunaldiak aste honetan


Mozorro eguneko jaimen antolaketa erabakita - Beasaingo Udala\nMozorro eguneko jaimen antolaketa erabakita\nArgitaratua: 09 Maiatza 2018\nJoan den astelehenean egin zen azken bileran itxi ziren adosteko falta ziren azken gaiak\nBizilagunei eragiten dien musikaren bolumena izan da jorratutako gairik garrantzitsuena baina zaborrei, errekaren garbiketari, ordutegiari eta jaimen kokapenari buruzko neurriak ere erabaki dira\nAzken bileran hartutako erabakiekin amaitutzat eman da Loinatz jaietako mozorro egunean gazte taldeek jartzen dituzten jaimak antolatzeko arauak adosteko prozesua . Udal gobernuak egindako bitartekaritzaren bidez, jaimetako gazteek eta Zaldizurreta kaleko bizilagunek mozorro egunean sortzen diren eragozpenak gutxitzeko zenbait neurri adostu dituzte.\nZaldizurreta kaleko bizilagunek azken urteetan nozitzen duten kalte nagusiena musikaren bolumen altuegia izan da. Hori aintzat hartuta, otsailaz geroztik bizilagunen ordezkariek eta jaimak kokatzen dituzten gazteek Udal agintariekin burutu dituzten bilerei esker, musikaren bolumenari neurri egokia jartzea erabaki da honela arazo horri konponbidea emango zaiola espero da. Bere egunean bizilagunen presentziarekin soinu froga bat egin zen eta bertan hartu zen erabakiari esker, talde guztiek alokatuko dituzten musika ekipoek soinuaren neurria mugatua izango dute (100 dezibelio inguru).\nJaimen kokapena eta ordutegia\nIaz adostutako beste neurri batzuk berdin mantenduko dira aurten ere. Hala nola, mozorro egunean, eguerdiko 12:00etatik aurrera jarri ahal izango dira jaimak. Ordu hori iritsi arte kalea libre mantendu behar da ibilgailuentzat. Jaima guztiei argindarra emateaz Udala arduratuko da eta goizaldeko bostetan etengo da guztientzat. Ez da gasoliozko argindar sorgailurik onartuko eta jaima kokatzeko ezinbestekoa izan da aldez aurretik izena ematea. Izan ere, jaimak non kokatuko diren erabakitzeko, zozketa egin da. Talde bakoitzak bere lekua gordeta izango du eta izenik eman ez duen taldeak ezin izango du jaimarik jarri. Honela, talde bakoitzak egokitu zaion tokia adierazten duen txartela jaso beharko du udaltzaingotik.\nZaborrak eta garbiketa\nMozorro egunean sortzen den beste arazo handi bat zabor kopuruarena da. Hori dela eta, herritarrei erraztasunak emate aldera, zaborra botatzeko bi puntu berezietan edukiontziak jarriko ditu Udalak. Zaldizurreta kaleko 15garren zenbakiaren parean beira eta plastikoa botatzeko eta kale honen atzealdean, traste zaharrak eta tramankuluak botatzeko beste edukiontzi bat egongo da.\nBeira eta plastikoa botatzeko edukiontzien kokapena Hondakinen edukiontzia\nKezka sortzen duen beste gai bat errekaren kutsadura da, bertara botatzen den zabor kopurua dela eta. Joan den urtean jaimak ezarri zituzten gazteek egin behar izan zituzten botatako hondakinen bilketa lanak, baina ez zen gazte asko bertaratu egindako deialdira, hori dela eta aurten beste neurri batzuk adostu dira. Gauzak horrela, garbiketa lanak ordaintzeko talde bakoitzak diru kopuru bat jarriko du lan hori burutuko duten pertsonei ordaintzeko. Ordainketa hau taldeek beren kokapena adierazten duen zenbakia udaltzaingotik jasotzera doazenean egin beharko dute. Horretarako bi egun egongo dira, maiatzaren 17a eta 18a.\nBitartekaritza lan honetan, Aitor Aldasoro alkatea eta gazteria eta Kirol saileko zinegotzia Elena Ruizek parte hartu dute. Udal arduradunak gustura agertu dira adostutako neurriekin eta bi aldeetako ordezkariek izan duten jarrerarekin, finean erabakiak bi aldeen arteko adostasunari esker lortu baitira eta elkarbizitzarako mesedegarri direlako.\n2020, Otsaila 25\n2020, Martxoa 27\n2020, Martxoa 26\nBi pertsonek positibo eman dute…\n2020, Martxoa 25\nAntzizar kiroldegiko kuoten ordainketa izoztuta…\nIndarrean dauden dirulaguntza eta laguntzak…\n2020, Martxoa 24\nEgoerak baldintzatuta Udalak lanean jarraitzen…\n2020, Martxoa 23\nEtxeko traste zaharren bilketa zerbitzua…\nMaskarilak eta eskularruak errefusaren edukiontzira…\n2020, Martxoa 21\nPertsonen eta ibilgailuen zirkulazioa murrizteko…\n2020, Martxoa 20\nSasieta Mankomunitatearen oharra hondakinen bilketaren…


Plan orokorra - Aizarnazabal\nH.A.P.O Aizarnazabalgo Hiri Antolaketako Plan Orokorra\nAizarnazabalgo Hiri Antolamenduko Plan Nagusia udalerriko lurzoruaren erabilera desberdinak definitu eta arautzen dituen udal araudia da, eta aldi berean, Aizarnazabalerako hazkuntza urbanoaren eredua zehazten du.\nAizarnazabalgo HAPO Gipuzkoako Foru Aldundiak behin betiko onartu zuen 2020ko otsailaren 18an, Aizarnazabalgo Udalbatzak eskatuta, eta Gipuzkoako Aldizkari Ofizialean argitaratu da 2020ko apirilaren 28an, eta aurreko udal antolamendurako tresna ordezkatu du, Arau Subsidiarioak alegia.\nEgungo H.A.P.O.-ren helburuak dira hirigunea finkatzea, erdigune hori auzoekin lotzea, eta era berean, auzoak ere elkarren artean lotzea.\nHori osatzeko, etxebizitzak egiteko aukera hiri gunean, udalerri osoan zehar; izaera ekonomikoko jarduerak hartzeko lurzoruak gordetzea; hezkuntza, kultura, kirol, laguntza eta abarretarako ekipamendu-sare publiko eta pribatu zabalak azpiegitura eta zerbitzu berri eta hobeak eskaini ahal izateko; eta gune aske eta berde gehiago ere bai.\nzken batean, H.A.P.O.-ren xedea da hiria sortzea modu atseginez, bizi, lan egin eta gozatzeko aukera ematen duen komunitatea garatzea hain zuzen ere. Bizi-kalitatean hatzeko lekua.\nGAO 2020-04-28. Aizarnazabalgo Hiri Antolaketako Plan Orokorra. [pdf]\nHirigintzako area: HA.9 "Iraeta" [pdf]\nHirigintzako area: HA.3 "Odriozola" [pdf]\nHirigintzako area: HA.5 "Epelde" [pdf]\nHirigintzako area: HA.2 "Txantil-Soroa" [pdf]


Sorgin-ehizaren jardunaldiez BERRIAn | Katakrak\nSorgin-ehizaren jardunaldiez BERRIAn\nJan Ziarnkoren El sàbat de les bruixes, 1613.\nUXUE GUTIERREZ 2019ko apirilak 2\nDeabrua eta jainkoa. Gaizkia eta ongia. Iluntasuna eta argia. Esan izan da historia, idatzi eta kontatu den eran, dikotomietan oinarrituta dagoela. Biblia-k era hala esaten zuen, egin behar dena eta egin behar ez dena banatuta. Hark aipatutako marra gorria igarotzera ausartuz gero, akabo jokoa. Urteetan zehar, hamaika herritar zigortu dituzte estatu zein instituzio erlijiosoek ordena soziala mantendu behar zela argudiatuta. Egindako sarraskietako batzuk, ordea, isilean gorde dira. Zenbait kasutan, hildakoen izen, izan eta istorioak haien gorpuekin batera lurperatu dituzte. Esaterako, XV. eta XVII. mendeen artean, 100.000 emakume inguru akusatu, epaitu eta erail zituzten munduan. Akusazioa berbera zen: sorginkeria.\nHutsune historiko bat sumatu dute munduko zenbait emakumek sorgin erailketa masiboaren inguruan. Biktimen %80 emakumeak zirela eta, andre haien memoria berreskuratzeko Sorgin-ehizaren historiari buruzko I. topaketa feminista egin dute Iruñean, joan den astean, gertakaria ikuspuntu feministatik aztertu nahian.\nBide horretan, oinarri bat du hausnarketak, Silvia Federici pentsalari eta aktibista feministak garaturiko tesia: «Sorgin ehiza feudalismotik kapitalismorako trantsizioan kokatzen da, harreman sozialen aldaketarekin batera. Lan erreproduktiboen ardura duten emakumeak ez dira lan harreman produktiboak oinarri dituen sisteman baliagarriak. Horiei jazartzea da diziplina ezartzeko estatuek eta Elizak duten mekaniskoa», dio Federicik Caliban eta Sorgina liburuan. Abiapuntua zehaztuta, bestelako analisiak plazaratu dituzte topaketan parte hartu dutenek, norbere eremu eta bizipenetatik.\n1424. urtean aurrenekoz agertu zen sorginkeria delituari aurre egiteko lege sorta: Ordinaciones de les Valls d'Àneu. Dokumentuak sorgin gisa sailkaturiko andreen aurkako jazarpenaren abiapuntua markatu zuen. Legedi hori oinarri hartuta, ikerketa bat abiatu zuten Lleidan (Herrialde Katalanak). Pau Castell historialariak gidatu du lana. Nuria Morello historialaria eta antropologoa, berriz, ikerketa lantaldeko kide izan da. «Katalunian 400 kasu zenbatu dituzte historialariek, baina zantzuak daude milaka izan zirela jazarritakoak». Morellok uste du auziak ertz ugari dituela, eta faktore zein arrazoietan zaila dela azalpen argia ematea: «Batetik, instituzioek kontrol sozialeko mekanismoak ezarri beharra zuten. Bestetik, gizarteak barne etsaiak eraiki ohi ditu, arriskutsuak direla argudiatuta». Gutxiengoaren jazarpena deritzo horri Morellok, historian zehar errepikatu den fenomenoa. «Talde heretikoa dira, deabruaren ahaideak».\nSorgin ehiza fenomeno totala izan bazen ere, tokian-tokian eredu ezberdinak garatu ziren. Pirinioetan erroturiko ereduaz mintzo da Morello: «Kuantitatiboki ez zen eremurik odoltsuena izan, bai, ordea, kuantitatiboki. Epaiketa sekularrak ziren, inkisizioak paper anbiguoa izan zuen sarritan Kataluniako epaiketetan. Deszentralizatutako herria izanik, inkisizioak ez zuen esku hartzeko aukerarik izan». Sorgin ehizak utzitako ondareaz ikertzen ere jardun da Morello. Lleidako landa eremuetako herritarrekin elkarrizketak egin ditu sorgin ehizak pairatu zituzten familia eta herrietan, bizilagun haien ondorengoekin hitz eginda. «Sorgin ehizak bizilagunen arteko liskarretan eragina du. Sorginkeria leporatuta eraildakoen oinordekoak seinalatzen dituzte». Bada, argi du Morellok zertan datzan korapiloaren muina: «Niretzat ezinbestekoa da figura horien istorioak berreskuratzea, subjektu historiko gisa».\nMarta Carrier. Sorginkeriaz akusatua eta Salemen (Massachussets) urkatua. 1692. urtean, hemeretzi pertsona erail zituzten Salem herrian. Hura izan zen AEBetako sorgin ehizarik famatuena. Beste lau herritar hil zituzten torturapean, eta beste zenbaitek heriotza saihestu zuten delitua aitortuta. Geroago, Alice Markham idazlea gertakaria ikertzen hasi da: «Marta Carrier nire ahaidea zen. Horrek bultzatuta hasi nintzen Estatu Batuetan gertatu diren sorgin ehizen eta egun horien inguruan kontatzen den bertsioaz ikertzen». Urkatutako emakume haiek «ezarritako parametroetatik irteten» zirenak ziren: autonomoak zirenak edo garaiko puritanismo erlijiosoaren «aurka» altxatu zirenak.\nMarkham kezkatuta agertu da gertakariaz herrialdean hedatu den kontakizunarekin. «Estatubatuarrek badakite Salemen gertatu zena erailketa errealak izan zirela, baina aldi berean uste dute sorginak benetan existitu zirela. Sorgin ehiza justifikatzen dute, emakume horiek benetako sorginak zirela esanez». Interpretazio horren kontra, idazleak zenbait arrazoi topatu ditu Salemgo sarraskia argudiatzeko: «Hiru faktorek eragin zuten sorgin ehiza: lurren desjabetzea, gizarte misoginoa eta errepresio erlijiosoa».\nSalemen benetako sorginak egon ziren. Baieztapen horri helduta garatu dute «sorginen herria» Salemen. «Hein batean, herri osoa da sorgin ehizaren erantzule eta konplize. Erruari aurre egiteko hedatu dute sorgin errealen kontakizuna; eta hortik, negozio bihurtu». Salemen, egun, eraildako emakume haien izenak erabiltzen dituzte produktuak saltzeko. Eta jakinarazi du sorgin ehizak zenbait herrialdetan indarrean segitzen duela. «Sorgin ehizen inguruan eztabaida piztu behar dugu; emakume haien bizitzak eta heriotzak aintzat hartu».\nEkuadorren sorgin ehizak beste aurpegi bat du: emakume indigenen eta euren lurraldeen aurkako esplotazioa. «Ekuadorren Eliza katolikoak kolonizatu egin gintuen, garapenaren izenean. Herrialde indigenetako herritarrak katolizismora bihurtzen ahalegindu da Eliza, fedea erabilita. Hori da euren sorgin ehiza». Lisset Coba irakaslea eta ikerlaria da Ekuadorko Flasco unibertsitatean. Amazonian bizi diren emakumeen historia aztertzen dihardu. «Oihanean bizi diren emakumeek mundua ulertzeko era bat dute: kosmologia, natura eta gizakia elkarrekin harremanetan daude». Idolatria horren eroaleak emakumeak dira, batik bat; eta, maiz, jazarpenik bortitzenaren biktima. Ezarritako ordenaren aurka altxatzen diren emakumeak dira; kasu honetan, ordena kolonialaren aurkako erresistentzia politikoa egiten dutenak.\nKolonizatzaileek, ordea, basatien irudia proiektatzen dutela ondorioztatu du ikerlariak. «Haien izana berreraikiz ulertuko ditugu egungo prozesuak». Cobaren ustez, Ekuadorren erailketen ordez, «menderakuntza» izan dute kontrolerako tresna estatuek. Eta beste konplize bat izan dute: enpresak. Horiek baliabide naturalak zein giza baliabideak ustiatu dituzte, jatorrizko herriak «suntsituz». Ezinbesteko deritzo munduko emakumeen artean saretzeari. «Sorgin ehiza emakumeen gorputzaren, jakintzaren eta saretze ahalmenaren aurkako erasoa da».


Abuztuak 15: Restanca aterpetxea - Saboredo aterpetxea | nere gauzak\nAbuztuak 15: Restanca aterpetxea - Saboredo aterpetxea\nEtapa luzea hau ere, 14.5 km eta 1250 metroko desnibelarekin. Hori horrela, goiz esnatu eta gosaltzea erabaki genuen eta zaindariak sukaldea zabaldu orduko ilaran geunden.\nGoizeko lehenengo eguzkiarekin dotore ikusi genuen Cap deth Porteko lakua, argazkietan garbi ikusten da hori. Ondoren ibilbide gora-beheratsuan zehar egin genuen aurrera Caldeseko portura (2567 m) eta handik beherako bide luze Colomerseko aterpetxera (2135 m.). Colomerseko urtegia ur gutxirekin ikusi genuen, ura batetik bestera mugitzen arituko zirela esan zigun norbaitek.\nHara iritsi orduko igarri genuen jai eguna zela. Colomerseko aterpetxera erraz iritsi daiteke herritik eta eguna pasatzera igotako jende ugari topatu genuen bertan.\nGure bideari jarraitu genion Gran Sendrosako leporantz, eta igotzen hasi ginenean lainoa sartzen zela konturatu ginen. Hala ere eguna garbia zen eta azkar batean garbitu zuen goian. Gorantz gindoazela, emakume korrikalari batekin gurutzatu ginen, Colomerserantz zoala esan zigun baina gero buelta egin behar zuela. Aldapa pikoan gora jarraitu genuen eta Gran Sendrosako lepoan bazkaltzera gelditu eta handik lasterrera agertu zen berriz korrikalaria, azkenean buelta erdia ematea erabaki zuela eta Saboredora zoala esan zigun, hantxe elkar ikusiko genuela esan genion.\nHandik jaitsi eta laku, behi eta harri artean iritsi ginen Saboredoko aterpetxera. Aterpetxe berezia zalantzarik gabe: txikia, txukuna, berritua zirudien eta jende oso atsegina bertan. Korrikalariarekin egin genuen topo bertan, familia guztiarekin zegoen bertan. Bere seme-alabekin aritu ginen xakean eta kartetan.\nHori bai, aterpetxera heldu eta berehala behelainoa sartu zen, tenperaturak behera egin zuen eta ez zen ezer ikusten.


Irun Atzo Irun Gaur – 2 orrialdea – Irunero\nOrain dela 100 urte “El Bidasoa” aldizkarian publikatutako artikuluek garai hartan albiste ziren gertaerak irudikatzen dituzte. 1921eko martxoaren 6an argitaratutako aldizkariaren lehen idatzian aspaldi Colón pasealekuko trenbide zubia argiztatzeko kale-argiak ipintzea adostu zela gogoratzen da, oraindik hiriko argiztapena hobetzeko lan...\nIrunen orain dela mende bat albiste ziren gertaerak errepasatzeko, 1921. urtean Irunen argitaratutako “El Bidasoa” aldizkaria aztertzea aproposa izan daiteke. Zehazki, 1921ko otsailaren 6an kaleratutako aldizkariaren zenbakia “Otra partida fallida” tit...\nOrain dela mende bat Irunen albiste ziren gertaerak ezagutzeko, 1921. urtean Irunen argitaratutako “El Bidasoa” aldizkariak irakurtzea nahikoa da. Adibidez, 1921eko urtarrilaren 23an argitaratutako aldizkarian hiria urez hornitzeko sistemaren berrikuntza l...\nOrain dela mende bat Irunen albiste ziren gertaerak errepasatzeko, duela 100 urte publikatutako aldizkariak aztertzea aproposa da. 1921eko urtarrilaren 2an argitaratutako “El Bidasoa” aldizkaria argitalpen egokia izan daiteke horretarako. Aldizkariaren 279...\n1920ko abenduaren 26an argitaratutako “El Bidasoa” aldizkaria orain dela 100 urte Irunen albiste ziren gertaeren laburpena egiten du. Aldizkariko lehen artikuluan Gipuzkoako artikuluaren. “T.” hizkiarekin sinatzen duen kolaboratzaileak “El gabán del...\nOrain dela mende bat Irunen albiste ziren gertaerak aztertzeko, 1920. urteko aldizkaririk topatu ezean, 1918. urtean argitaratutako publikazioak aproposak izan daitezke. Zehazki, 1918ko abenduaren 8an argitaratutako “El Bidasoa” aldizkaria E. Esparzak Pio ...\n1920. urteko aldizkaririk topatu ezean, 1918. urtean publikatutako aldizkariak aproposak izan daitezke orain dela 100 urte Irunen albiste ziren gertaerak laburbiltzeko. Zehazki, 1918ko azaroaren 24an argitaratutako “El Bidasoa” aldizkaria Saturnino Lalane ...\n1920. urteko aldizkaririk topatu ezean, 1918. urteko aldizkariak egokiak dira duela mende bat Irunen albiste ziren gertaerak aztertzeko. Horrela, 1918ko urriaren 27an argitaratutako “El Bidasoa” aldizkariak orain dela 100 urte Irunen albiste ziren gertaera...\n1920ko aldizkaririk aurkitu ezean, 1918. urtean argitaratutako aldizkariak aproposa izan daitezke duela mende bat Irunen albiste ziren gertaerak ezagutzeko. 1918ko urriaren 6ean argitaratutako “El Bidasoa” aldizkariari gripe epidemiaren inguruko informazio...\n« Aurrekoa 1 2 3 4 … 6 Hurrengoa »


Publizitate Eraginkortasunaren Baliospena 5\nPublizitate Eraginkortasunaren Bali...\nObservatorio Cetelem de la Distribu...\nErretorika jatorria eta sofisten er...\nby amaiafilo 924 views\n5. gaia (eta azkena)\n5. Publizitatearen efektu bereziak 2.\nAzkenak: Efektu bereziak

Tarteko efektuak + azken efektuak

Publizitatearen helburuak

Publizitatearen efektu kolateralak  iragarlearen asmoetatik kanpo daudenak

\n

Umeengan : helduekin konparatuz, desberdin eragiten dio publizitateak? Kaltegarria?

Produktu kaltegarrien kontsumoarengan . Irudi aldaketa? Arrisku pertzepzioa?

Emakume eta gizon irudiarengan : sexismoa bultzatu? Berdintasunaren alde egin?

Hedabideengan : egitura eta edukietan eragina?

Kultura eta identitate nazionala: homogenizazioa kulturala bultzatu?

Publizitate subliminala : benetazko eragina?

\n5.1. Umeenganako efektuak

Gizartearen ikuspuntu kontrajarria

Ume babesgabea eta inozoa

Vs.

Ume poteretsu, etxeko nagusi

\nUme=Kontsumitzaile

Ume gutxiago bikote bakoitzarentzat

Guraso bakarra umeentzako

Umeak berandu izatea

Gurasoen diru-sarrera bikoitza

Umeak babestu behar dira publizitateaz?

\nErregulazioaren alde eta kontra

8-10 arte ezin publizitate/eduki bereiztu

Errealitate/fantasia

12 arte: publizitatearen helburuak ezin ulertu

Kontsumitzaile ez-arrazionalak (kutixiak)

Kontsumitzaile handiak.

Marka-atxikimendu handia.

Familia osoarengan eragina.

Etorkizuneko kontsumitzaileak hezi .

\nUmeei zuzendutako publizitatea: akusazioak

Marka umeen pertsonalitaterako beharrezko elementu gisa aurkeztu.

Materialismoaren aldeko jarrera bultzatu.

Umeen imaginaziotik at dauden emozio eta fantasiak aurkeztu.

Marrazki bizidunen teknika umeak nahasteko.

Sexu araberako rolak bultzatu.

Sexu-araberako diskriminazioa:

Neskak  kariño eta samurtasunaren beharra

Mutilak  indar eta agresibitatearen beharra

\nAkusazioak (eta II)

Promozio manipulatzaileak: opariak beste produktuen truke.

Produktuaren erabilera eta funtzioen esajerazioa.

Gurasoenganako presio ekonomikoa.

Helduentzako zuzendutako produktuak umeei zuzenduz saldu.

Publizitateak gurasoak gonbidatzen ditu umea asetu/saritzera.

\nLegeak zer dioen

Suedia  umeentzako denbora-tarteetan publizitate guztia debekatuta

Luxemburgo eta Belgika  umeen programazioan debekatuta.

Italia  marrazki bizidunak ezin eten.

Espainia: murrizketak produktuaren arabera:

Alkohola

Tabakoa

Goxokiak

Freskagarriak

\nErregulazioaren mugak

Umeek helduentzako programak ikusten dituzte

Spot-etik kanpoko publizitatea

Pelikula/marrazki bizidunen merchandisinga

Panpin eta jostailuen pelikula/marrazki bizidunak (moviemercials)

\n5.2. Alkohol eta tabako kontsumoarengan

Produktu polemikoak, beren publizitatea mugatzeko beharra.

Benetan antzeko produktuak dira?

\nAntzekotasunak

Osasuna: adikzioa eta gaixotasunak.

Ekonomia: lan-absentismoa eta kostu kliniko handiak.

Zerga altuak: estatuaren diru-sarrerak.

Estatuaren publizitate-mugak.

Kulturalki, kontsumo harremandua.

\nDesberdintasunak

Tabakoa: adikzio eta kalte ziurra.

Alkohola: kontsumo mugatua onuragarria.

Alkohol produktu desberdinak: alkohol maila desberdina.

\nPublizitatea

Publizitatean oso mugatuta baina beste adierazpen formetan oso anitza (zinema, tb, literatura…)

Bi publizitate kontrajarri:

kontsumoaren promozioa

kontsumoaren inhibizioa

\na) Kontsumoaren promoziorako publizitatea

Alkohola eta tabako publizitatearen eraginkortasuna neurtzeko hiru bide:

1) Denbora luzean publizitatea debekatuta izan duten herrialdeak.

2) Ikerketa ekonometrikoak: eskaria eta inbertsio publizitario harremana.

3) Ohitura eta kontsumoaren inguruko ikerketa soziologikoak.

\n1) Ezin ziurtatu debekuak kontsumoa jaisten duenik

AEB

1953: tabakoa eta birika minbizia harremanetan jartzen duen ikerketa.

1964: txosten egiaztagarria

1970: tabako tb publizitatea debekatu.

1975: tabako kontsumoaren jaitsiera

Eskandinavia

1970:Tabako publizitatea guztiz debekatuta bere forma guztietan.

Hurrengo hamarkadetan kontsumoa %13 igo.

\nAlkohola eta debekua

Debekuak kontsumoaren desplazamendua dakar: edari gogorretatik graduazio baxuagoetara.

\n2) Ikerketa ekonometrikoa

Publizitate inbertsioa, eskaria eta errenta pertsonala harremanetan jarriz.

Eskaria jaisten denean inbertitzen da gehien publizitatean; sustatzailea baino galga.

\n3) Publizitate ikerketa

Kontsumitzaile denak jarrera positiboa du tabako eta alkoholaren publizitatearen inguruan.

Kontsumitzaile ez denak, negatiboa.

\n

Orokorrean: publizitatea-kontsumoa harremanetan jartzen dituzten froga enpirikoak ahulak:

Faktore gehiegi.

Testuinguru partikularrak.

Marka guztien pilaketa.

Kontsumitzaileen mortalitate handiko sektorea --> Jaitsiera desazeleratzea edo gelditzea.

\nb) Kontsumoaren inhibiziorako publizitatea

Desabantailaz beterik:

Enfoke negatiboa: gaixotasuna, beldurra, arduratsuak izatearen garrantzia…

Denboran mantentzen ez den mezua.

Hedabideen errezeloa publizitate anti hau plazaratzeko orduan.

\nPublizitate antia eraginkorra izan dadin…

publiko objektibora adaptazioa.

Estrategia multimedia.

Denboran mantentzea.

Kontsumoa gelditzen irakatsi, ez bakarrik informatu.

Konponbideak, beldurrak baino.

Ikerketa, pre eta post. http://www.youtube.com/watch?v=0qo0wzOB2js

\n5.3. Gizon eta emakume irudiarengan

Nola ailegatzen gara emakume edo gizon izatera?

Sexua vs. Generoa

Ze irudi erakitzen du publizitateak?

\nPublizitatea estereotipoak bultzatuz

Publizitateak estereotipoak maite ditu.

Estereotipoen abantailak: informazio ekonomia.

Errealitatearen erredukzioa.

\nEmakumearen rolak

Emakume domestikoa: Zaintza (umeak, senarra, etxea). http://www.youtube.com/watch?v=62NqfrC8b_4

http://www.youtube.com/watch?v=S7hOTCXMdOE

Emakume sublimea: haragizkoa ez, zerutiarra, irreala. http://www.youtube.com/watch?v=C8xfARia4IU

Emakume objektua: hor dago ikusia izateko, ez da subjektua. http://www.youtube.com/watch?v=cHERTnrBJCg

Superwoman-a: Langile arrakastatsu eta ama/etxekoandre bikaina: http://www.youtube.com/watch?v=ck841fGp8Ew

Emakume agresiboa, gizona menperatzen eta mespretxatzen duena.

\nGizonaren rolak

Gizon publikoa, aditua, fidagarria, babesa ematen duena.

http://www.youtube.com/watch?v=ycwi3Qqrx2Q

Gizon objektua, “feminismoaren” biktima.

http://www.youtube.com/watch?v=0v5FrwSebzw

http://www.youtube.com/watch?v=Yrd16faZdCM&feature=related

Etxeko-lanak egiten dituen heroia.

http://www.youtube.com/watch?v=DhE0qu1KJcc

http://www.youtube.com/watch?v=iGuB0jXU70A

\nEgoera ideiala

Emakumea = Gizona

Roletatik at definitzen diren pertsonaiak.

\nGaur eguneko egoera

Emakumeen rolak: %17,7 Langileak

% 8,1 Mistoak (langile, ama)

% 38,5 à Objektu sexualak

Over ahotsa maskulinoa.

Emakumeak gizonak baino gazteagoak.

Gizon aditua / emakume erabiltzailea.

Salatutako kanpaina-kopurua gorantz doa.

\n5.4. Hedabideen egitura eta edukiengan

Publizitatea = informazio eskubidea

Telebista pribatuen %98ko finantzazioa.

Irrati pribatuen %96ko finantzazioa

Prentsa idatziaren %60ko finantzazioa.

\nA) Egitura konpetitiboaren gaineko eragina

Zeharka euskarri eta emisora berrien agerpena ekiditen du.

Publizitatearen diru-sarrera



Hobekuntzak



Medio hobeagoa



Audientzia handiagoen erakarpena



Publizitate diru-sarrera handiagoak

\nB) Edukien gaineko eragina.

Medioen dependentzia ekonomikoa

=

iragarleen boterea

=

Edukien egokitzapena iragarleen nahietara.

\nOndorioak

Medioen auto-zentsura.

Iragarleen errepresaliak.

Medioek duten boterea: informazio negatiboa.

Kideak ez diren medioen baztertzea.

Medio eta enpresaren interesen batuketa. Publizitatea ordain moduan erabiltzea.

Publizitatea medioen laguntza lortzeko.

\n5.5. Kultur eta identitate nazionalengan

Agentzia, produktuak eta telebista eduki berdinak mundu osoan

Publizitate multinazionala.

Homogenizazio kulturala (estrategia komertzial baten ondorio)

\nPublizitate multinazionalari kritikak

Kanpo produktuen erosketa bultzatzen du, barne ekonomiaren kalterako.

Bizitza estilo eskuraezina aurkezten du. Hirugarren munduaren antsietatea.

Jateko ohitura ez-osasuntsuak bultzatzen ditu.

Bertoko identitate zeinu eta balore kulturalen ezabapena laguntzen du. Jabetza, kontsumoa.

\n… eta kontra-kritikak

Ez da inposaketa koertzitiboa baizik eta boluntarioa. Obligazioa baino gehiago, sedukzioa.

Kolonialismoaren alde positiboa: zibilizazioaren zabalkundea.

Ideologia marxistatik egindako kritiken baliagarritasun eza.

Homogenizazio marketing estrategia bat da, baino gehiago daude. Lokaltasuna mantentzea komenigarria.

Identitate nazional indartsua duten herrialdeetan publizitate multinazionalak duen eragin txikia.

\nObservatorio Cetelem de la Distribución en España 2013 Completo\namaiafilo Publizitatearen Historia 1\nPost feminist representations of pre-feminist times


AEMPSek elikadura-osagarri bat kentzeko agindu du, melatonina barne | Consumer\nAEMPSek elikadura-osagarri bat kentzeko agindu du, melatonina barne\nLegezko sendagai izaera duen erritmo zirkadianoen erregulazioarekin lotutako hormona da.\nEspainiako Osasun, Gizarte Politika eta Berdintasun Ministerioaren mendeko Sendagaien eta Osasun Produktuen Agentziak (AEMPS) Scitec Essentialsen “Melatonin” elikadura-osagarriaren merkatutik kentzeko agindu du. Agentziak azaldu duenez, osagarri horren osagaien artean melatonina dago, erritmo zirkadianoen erregulazioarekin zerikusia duen hormona, eta melatonina botika da.\nAEMPSek produktu horren berri izan du Valentziako Generalitateko Osasun Sailaren salaketa baten bidez. Salaketa horren bidez, produktu hori Internet bidez merkaturatzen da eta farmazia-kanaletik kanpo dago. Gainera, ohartarazi du belar-dendetan, kirolarientzako elikaduran espezializatutako establezimenduetan eta antzeko dendetan ere merkaturatu daitekeela.\nMelatonina, batez ere, erritmo zirkadianoen kontrolarekin, argi-iluntasunaren ziklorako egokitzapenarekin eta loaren eragin hipnotiko edo estimulatzailearekin lotzen da. Espainian, printzipio aktiboa melatonina duen sendagai baimenduren bat dago, baina haren kantitatea (bi miligramo) “Melatonin” (hiru miligramo) baino txikiagoa da.\nFarmakologikoki aktiboa den substantzia horren osaeran egoteak sendagaiaren legezko izaera ematen dio produktuari, eta, beraz, AEMPSk berak ebaluatu eta baimendu behar du merkaturatu aurretik, eta hori ez da gertatu elikadura-osagarri horrekin.\nAEMPS erretiratu melatonina-eu ordena-eu osagarri


Zuhaitz-igel arrunt - Wikipedia, entziklopedia askea.\nEspeziea Hyla arborea\nGorputza obalatua izan ohi da eta burua nahiko zabala. Bertan kokatzen diren tinpanoak nahiko txikiak dira, igeletan topatzen diren tinpanoekin erkatuz. Alde dortsala leuna den bitartean, behe-aldea bikortsua dute. Arrek, ahots-zaku handia dute, eta kantu egiten dutenean nabarmenki puzten da; kantatzen ez dagoenean, tolestura batzuk sumatzen dira hau kokatzen den ingurunean.\nIgel espezie honek Europa du bizileku, eta Norvegia, Estonia, Letonia, Ingalaterra eta [[Irlanda] kenduta, beste herrialde guztietan, gehiago edo gutxiago, topa dezakegula esan genezake.\nEuskal Herrian, bi populazio ezberdindu ditugu: bata gune mediterraniarrean kokatzen da (uren banaketa-lerrotik hasi eta Ebroraino, Nafarroaren hegoaldea kenduta), eta bestea kostaldean, banaketa lerro estu bat osatuz.\nPutzu, urmael eta zingiren moduko inguruneak ditu gogoko igel honek, landare anitzez inguraturik daudenak batez ere. Itsas mailatik eta kota altuetara bitartean topa daiteke anfibio hau, eta altuera handienean aurkitu den populazioa 1950 m-tara bizi da. [Zuhaitz]]en adar eta hostoetan ematen du denbora gehiena, baina hala ere, zenbait momentutan, uretan edota lurrean ere ikus daiteke.\nUdaberri edo negu bukaeran, ugaltzeko garaia heltzen zaie anuru hauei, eta arrak emeei aurrea hartuz putzuetara jotzen dute. Hor direlarik, emeak erakartzen dituzte «kraar-kraar-kraar» soinua behin eta berriro errepikatuz; kantu hau, ugalketa garaitik kanpo ere burutu dezakete hezetasun altuko egunetan, euria egin eta gero batez ere. Emeak ar bat aukeratu ondoren, arra, emearen bizkarraldera igo eta bikoteak, anplexus axial deritzon jarrera hartzen du. Anplexusa, bi ordutan luza daiteke eta gauez zein egunez burutu dezakete.\nAnfibioak izan ohi dituzten etsai natural berberak ditu Hyla arboreak, besteak beste hegazti harrapariak, ugaztun “anfibiozaleak”, narrastiak… Gainera, intsektu urtarrek, anfibio honen zein beste askoren zapaburuei erasotzen diete.\nBestetik, gero eta zailago bihurtzen ari da espezie honetako indibiduo bat naturan aurkitzea, eta honen arrazoien artean, ekintza antropikoa nabarmendu beharko genuke. Gizakiak, putzuen eta zingiren inguruko landaredia murriztu, zapaburuak kaltetzen dituzten intsektizidak erabili eta hezeguneetan, hauek kutsatzen dituzten gune industrialak kokatzen baititu. Beraz, espezie honen “etsai naturalen” artean gizakia sartzea legezkoa litzake.\nEspezieak: Hyla arborea\nAzken aldaketa 23 martxoa 2022(e)an, 15:03(e)tan\nOrriaren azken aldaketa: 23 martxoa 2022, 15:03.


Lexikoa: hiztegiko hitz baztertuak eta ez-hobetsiak - JAGONET galde-erantzunak\nZalantza-mota / Unitate-mota\nLexikoa: hiztegiko hitz baztertuak eta ez-hobetsiak\nEuskaltzaindiaren Hiztegi Batuak xuri forma okertzat jotzen du, eta 'e. zuri' dio; baina Euskaltzaindiaren Hiztegiak xuri forma zuzentzat dakar, eta adierazkorra dela dio [EH:xuri]. Bi hiztegiak arauemaileak izanik, zeini egin behar diogu kasu?\nEuskaltzaindiaren Hiztegia da, lexikoari dagokionez, erreferentzia nagusia, eta berari egin behar zaio kasu. Hiztegi Batua, berriz, Euskaltzaindiaren Hiztegia egin baino lehenagoko lan bat da, eta Euskaltzaindiaren Hiztegiak ordeztu du.\nHiztegiak dio xuri forma egokia dela adierazkor gisa, hau da, adierazkortasuna duten testuinguruetarako hitza dela. Gainerakoan, zuri da hitz estandarra (adibidez, arma zuria, burdinurtu zuria edo globulu zuria dira termino zuzenak, eta ez arma xuria, burdinurtu xuria edo globulu xuria). Antzera gertatzen da xuxen, xorta, xorrotx, xoko, xiri, xentimo eta beste hainbat hitzekin.


Laudiok ‘Sorginekin Jolasean’ saioa kaleratu du, txikienak entretenitzeko eta dibertitzeko larunbatero | zuIN\nLaudiok ‘Sorginekin Jolasean’ saioa kaleratu du, txikienak entretenitzeko eta dibertitzeko larunbatero\nEskulanen online tailerrak dira, 4 eta 10 urte bitarteko adingabeei zuzendutakoak, eta sormena eta trebetasun artistikoa lantzea dute helburu, gurasoen laguntzarekin eta aholkularitzarekin\nGaur egungo osasun-egoerak, COVID-19ren pandemiak protagonizatuak, eragotzi edo zaildu egiten du Sorgin Zapatuak programaren gisako jardueren ohiko garapena. Jarduera horiek hamar urte zeramatzaten haurren larunbatetako aisialdirako une garrantzitsuak ekartzen. Espazio horretan, txikienek sormena garatzen zuten tailer ugariri esker, eta, aldi berean, euskararen erabilera indartzen zuten.\nHorrela, pandemiaren hedapena arintzea bilatzen duten neurri eta mugen ondorioz ekimen-falta hori ordezteko, otsailaren 6tik aurrera, larunbatetik aurrera, ekimen berri bat jarriko da martxan, `Sorgin Jolasean´ izenekoa. Ana Belen Diez Hizkuntza Normalkuntza eta Nortasun zinegotziak azaldu duenez, programa hau eskulan tailer batzuetan oinarrituko da, sormena eta trebetasun artistikoa lantzeko asmoz, baina etxetik egin ahal izango dira, kasu honetan gida, laguntza eta aholkularitza lanak egingo dituzten gurasoekin batera”. Hori dela eta, “Jarduerak aproposak dira 4 eta 10 urte bitarteko haurrentzat eta familian egiteko”, gaineratu du Diezek.\n“Larunbatetako tailerrak egin aurreko egunean, ostiraletan, bideo bat igoko da www.laudio.eus web-orrira, eta hamar egunez egongo da jendaurrean, astelehenera arte, baina bitartean, aste osoan egongo den beste jarduera bat egongo da”, aurreratu du zinegotziak.\nUnean-unean emango da aste bakoitzeko agendaren berri, baina programa orokorrak honako data eta jarduera hauek biltzen ditu:\nOtsailak 6, larunbata: AUTOMATAK (sábado 6 de febrero, “autómatas”).\nOtsailak 13, larunbata: ESKU BIONIKOA (sábado 13 de febrero, “mano biónica”).\nOtsailak 20, larunbata: FUTBOLIN BIRZIKLATUA (sábado 20 de febrero, “futbolín reciclado”).\nOtsailak 27, larunbata: ITSASONTZI PROPULTSATUA (sábado 27 de febrero “Barco propulsado”).\nMartxoak 6, larunbata: ITZAL-ANTZERKIA (sábado 6 de marzo, “teatro de sombras, chinesco”).\nMartxoak 13, larunbata: KOTXE EOLIKOA (sábado 13 de marzo, “coche eólico”).\nMartxoak 20, larunbata: NATURA IKERTU (sábado 20 de marzo, “investiga la naturaleza”).\nMartxoak 27, larunbata: ZOOTROPOA (sábado 27 de marzo “zootropo”).\nAtalak/Categorías Haurtzaroa, Kultura, Eskulanak, Pintura\n← Laudiok bere gazteak inplikatzen ditu tokiko merkataritzari laguntzeko estrategian, Googaz 3.0 mugimenduaren bidez\nLaudiok 2021-2024 urteetarako bigarren Gazte Plana estreinatu du →


Zerbitzu elektronikoak Fraternidad-Muprespa mutualitateko enpresentzat | Fraternidad-Muprespa\nZerbitzu elektronikoak Fraternidad-Muprespa mutualitateko enpresentzat\nFraternidad-Muprespa mutualitateak Bulego Digitala ipini du enpresa mutualisten eskura. Bertan, telematikoki eta noiznahi kudeatu ahalko dituzte ohiko izapideak (beharrezkoa da aldez aurretik sisteman alta ematea). Besteak beste, zerbitzu hauek izango dituzu eskuragarri: alta eskatu eta sartzeko erabiltzailea aldatu, ezbeharren eta absentismoaren gaineko txostenak eskatu, tarifak ikusi, kotizazioak eta kuoten kenkariak ikusi.\nBulego Digitaleko harpidetzak aukera ematen dizu, halaber, jakinarazpen elektronikoak eta baliozko informazioa jasotzeko, bai eta lehen sorospeneko botikinen eskaera egiteko ere. Halaber, gure webgunearen bidez ere egin dezakezu: fraternidad.com/botiquín.\nMutualitateak, era berean, badu helbide elektroniko bidezko jakinarazpen-sistema bat ere, aurretik izena emanda. Hari esker, zure enpresak denbora aurreztu ahalko du mutualitatearekin edo erakunde publikoekin egindako izapideak gauzatzerakoan. E-jakinarazpen hauek (zerbitzu elektronikoak) daude erabilgarri gaur egun:\nOsasun-laguntza eskatzeko bolanteak (VSA)\nLan istripuaren partea (ePAT)\nLanbide-gaixotasunaren partea (ePEP)\nBaja medikorik gabeko istripuen zerrenda (eRSB)\nAltaren Agiri Medikoa (ePMA)\nBaja medikorik gabeko partea (ePSB)\nGure web ataritik, informazio pertsonalizatua eskuratzeko aukera ematen dizugu.\n«Enpresa» profila aukeratuz, zure premietara egokituko da. Deskargatu zerbitzu-katalogoa, bisitatu gure arreta-zentroen sarea zer zentrotara jo dezakezun ikusteko –bai Fraternidad-Muprespa mutualitatearenak, bai +compromiso bidez akordioak sinatuta dauzkatenak, bai zentro espezializatuak–. Halaber, bestelako informazio interesgarria ere eskuratu ahalko duzu.\nFraternidad-Muprespa mutualitatearen webguneen gaineko informazio gehiago ikusteko, sakatu HEMEN.\nZerbitzu elektronikoen gaineko informazio gehiago\nBulego Digitalera sarrera


Sentsibilizazioa - Caritas Bizkaia\nKomunitatea sentsibilizatzea eta animatzea\nMundua eraldatzeko ametsa\nCaritas Bizkaian, sentsibilizazioaren aldeko apustua egiten dugu, pertsonak, komunitateak eta egiturak eraldatzeko. Hari esker, pobrezia- eta bazterkeria-egoeren gaineko sentsibilizazioa sustatzen dugu, hala gure kristau-komunitateetan nola gizartean oro har.\nInformatzea, sentsibilizatzea eta salatzea, horra hor gure jardunaren konpromiso hirukoitza.\nTokian tokiko partaidetza-egitura eraginkorren sorrera eta finkapena babesten ditugu, haien garapena sustatuz eta, hala, lurraldeetatik abiaturik, Caritas Bizkaiaren eginkizuna mamitu dadin: komunitate eliztarra ez ezik komunitate horren inguruko gizarte-eremua ere animatzea. Komunitatea animatzeko eginkizun hori Bilboko Elizbarruti osoan gauzatzen dugu, zeina zazpi bikariotzatan baitago antolaturik.\nGure lana aurrera eramateko, komunitateetan sentsibilizazioa eta elkartasunezko konpromisoa sustatzen ditugu, ikusitako pobrezia- eta bazterkeria-egoeren aurrean. Aldi berean, gizartea sentsibilizatzen dugu kalteberatasun- eta bazterkeria-egoeran dauden pertsonen eta lurraldeen errealitatea ezagutarazteko ekintzen bidez.


2018-2019 denboraldia – Hernaniko Arraun Elkartea\nEstropaden egutegia eta emaitzak\nTraineruaren aurkezpena 2019\nEmakumeen arteko I. Ergometro Txapelketa\nEntrenamendu saio bereziak\nTraineruaren aurkezpena 2017\nLokal berriaren inaugurazioa\nTxerriboda eta Sagardo Festa\nZortzigarren postuan bukatu dugu ETE liga\n25 Abuztua, 2019 25 Abuztua, 2019 by Hernaniko Arraun Elkartea\nBukatu da aurtengo ETE liga, eta zortzigarren postuan sailkatu gara. Pasaian hasi genuen liga, ekainaren 15an, eta Errenterian bukatu dugu, abuztuaren 25ean. Ez da bide erraza izan, momentu hobeak eta okerragoak izan ditugu, eta lehenengo postuetatik gertu egoteko gai ere izan gara. Hobeto moldatu gara orokorrean ibaiko estropadetan, baina itsasoan ere arraunean badakigula erakutsi dugu. Azken estropadetan oso lan txukuna egin dugu gainera, bosgarren eta seigarren postuetan sailkatuz. [Estropadetako emaitzak]\nEdonola, denboraldia oraindik ez da bukatu, eta gogotsu gaude ostegun arratsaldean Kontxako sailkatze estropadan parte hartzeko. Aupa Hernani! Aupa ‘Maialen’!\nEstropada jokatuko dugu Donostian\n16 Abuztua, 2019 15 Abuztua, 2019 by Hernaniko Arraun Elkartea\nUda aurrera doa pixkanaka eta ETE liga bukatzen ari da. Asteburu honetarako ez dago ligako estropadarik aurreikusita, baina estropada bat antolatu dute Donostiako Aste Nagusiaren barnean, eta bertara gonbidatu gaituzte ligako traineruak.\nJarraitu IrakurtzenEstropada jokatuko dugu Donostian\nGipuzkoako Traineru Txapelketaren txanda da\n16 Abuztua, 2019 16 July, 2019 by Hernaniko Arraun Elkartea\nGipuzkoako Traineru Txapelketan parte hartuko dugu aste honetan, ETE ligako estropaden artean tartea hartuz. Asteazkenean jokatuko du estropada Maialen traineruak, Kontxako uretan [Partaideak]. Txapelketa 18:00etan hasiko da, eta lehenengo txandan ariko da Hernaniko ontzia.\nPasaian hasiko dugu ETE liga\n16 Abuztua, 2019 13 June, 2019 by Hernaniko Arraun Elkartea\nTraineru denboraldia hastear da eta bideo bat egin dugu gure zaleak giroan sartzeko. ETE ligako webgunean ikus dezakezue ligako estropaden egutegia, eta emaitzak ere hor jarriko dituzte. Gure webgunean ere baduzue denboraldiko estropaden egutegia, eta emaitzekin osatzen joango gara.\nLehenengo estropadak Pasaian izango ditugu, asteburu honetan bertan. Estropadaren batean elkar ikustea espero dugu. Aupa Hernani! Aupa ‘Maialen’!\nTaldea prest dugu\n16 Abuztua, 2019 8 June, 2019 by Hernaniko Arraun Elkartea\n(Argazkia: Aitor Urkia)\nAurkeztu dugu aurtengo ‘Maialen’ trainerua osatuko duen taldea. Lehen aldiz, Basqueland Brewing Project garagardotegian egin dugu aurkezpen ekitaldia, familia giroan, eta tarte polita igaro dugu elkartutako guztien artean. [ekitaldiko argazki bilduma]\nJon Odriozola arduratu da ekitaldia gidatzeaz. Ainhitze Kalonje eta Maria Salvador arraunlariek hartu dute hitza, baita Xabier Zabala entrenatzaileak ere.\nJarraitu IrakurtzenTaldea prest dugu\nTraineruaren aurkezpena egingo dugu larunbatean\n16 Abuztua, 2019 4 June, 2019 by Hernaniko Arraun Elkartea\n‘Maialen’ trainerua, Kontxako entrenamendu saio batean. (Argazkia: Haritz Rodriguez)\nAurtengo udan ere uretan izango dugu Maialen trainerua, bosgarren urtez jarraian, lehen eguneko ilusio berarekin. Denboraldia hastear dagoenez, traineruaren aurkezpena egingo dugu larunbatean, ekainaren 8an, 19:00etan.\nBasqueland Brewing Project garagardo markaren egoitzan izango da ekitaldia (Hernaniko Akarregi industrialdea, 4B).\nJarraitu IrakurtzenTraineruaren aurkezpena egingo dugu larunbatean\nAsteburu baliagarria izan da neska absolutuentzat\n16 Abuztua, 2019 28 May, 2019 by Hernaniko Arraun Elkartea\nHernaniko llauta, lehia bizian. (Argazkia: Espainiako Arraun Federazioa)\nEspainiako Llaut Txapelketan parte hartu dugu asteburuan, neska absolutuen taldearekin, Benidormen. Final nagusitik kanpo geratu ginen, eta B finalean bigarrenak izan ginen, Valentziako unibertsitatearen atzetik eta Badalonaren aurretik.\nFinal nagusira sartzerik lortu ez genuen arren, asteburuaren irakurketa baikorra egiten dugu, oso baliagarria izan baita.\nJarraitu IrakurtzenAsteburu baliagarria izan da neska absolutuentzat\nEspainiako Llaut Txapelketan parte hartuko dugu\n16 Abuztua, 2019 23 May, 2019 by Hernaniko Arraun Elkartea\nEspainiako Llaut Txapelketara joango diren taldekide batzuk. (Argazkia: Xabier Gurrutxaga)\nEspainiako Llaut Txapelketan parte hartuko dute Hernaniko neska absolutuek, asteburuan. Benidormen izango da txapelketa: sailkatze estropaden txanda izango da larunbatean;\nJarraitu IrakurtzenEspainiako Llaut Txapelketan parte hartuko dugu\nTrainerillaren garaia da\n16 Abuztua, 2019 2 May, 2019 by Hernaniko Arraun Elkartea\nTrainerilla, iazko Zumaiako estropadan.\nAsteazkenean abiatu zen Gipuzkoako Trainerilla liga. Hernanik aurten ez du talderik izango ligan, baina estropada bat jokatuko du emakume absolutuen taldeak: Zumaiakoa.\nIgande honetan bertan izango da, maiatzak 5, 17:00etan, San Telmo jaiak direla eta. Emakumeen eta gizonen saria egongo dira jokoan, eta emakumeak ariko dira lehenengo, Santelmotako VII. estropada jokatuz.\nKontsolazio txandako bigarrenak izan dira neska absolutuak\n16 Abuztua, 2019 14 April, 2019 by Hernaniko Arraun Elkartea\nNeska absolutuak, entrenatzailearekin eta klubeko beste bi lagunekin batera.\nEuskadiko Batel Txapelketan izan gara asteburuan, Legution.\nBost talderekin aritu gara: neska infantilak, kadeteak eta absolutuak; eta mutil kadeteak eta jubenilak.\nJarraitu IrakurtzenKontsolazio txandako bigarrenak izan dira neska absolutuak\nZatoz gurekin arraunean egitera! Zure zain gaude!\nIbarluze Industrialdea; 20120 Hernani (Gipuzkoa)\n© 2019 Hernaniko Arraun Elkartea